open-index/open-wikipedia-markdown huggingface dataset:
ഗോപാലകൃഷ്ണ ദേവധാർ

1871 ആഗസ്റ്റ് മാസം ഇരുപത്തി ഒന്നിന് പൂനെയിലെ ഒരു സാധാരണ കുടുംബത്തിൽ **ഗോപാല കൃഷ്ണ ദേവധാർ** ജനിച്ചു . പൂനെയിലെ ന്യൂ ഇംഗ്ലീഷ് സ്കൂളിൽ പ്രാഥമിക വിദ്യാഭ്യാസം നേടി. 1904 ൽ എം.എ. പാസ്സായതിനു ശേഷം അവിടെത്തന്നെ ആര്യൻ വിദ്യാ സൊസൈറ്റി ഹൈസ്കൂളിന്റെ പ്രിൻസിപ്പലായി . പിന്നീട് അതേ സ്ഥാപനത്തിന്റെ മാനേജിങ് കമ്മിറ്റിയുടെ അധ്യക്ഷനായും പ്രവർത്തിച്ചു .
ഗോപാല കൃഷ്ണ ഗോഖലെ , ലോകമാന്യ തിലക് തുടങ്ങിയ നേതാക്കളുടെ ആദർശങ്ങളും പ്രവർത്തനങ്ങളും ദേവധാറിന്റെ രാഷ്ട്രീയ ബോധം നിർണ്ണയിക്കുന്നതിലും സാമൂഹ്യബോധം വളർത്തിയെടുക്കുന്നതിലും സ്വാധീനം ചെലുത്തിയിട്ടുണ്ട്. ഇന്ത്യയുടെ നല്ല ഭാവിക്കുവേണ്ടി നിസ്വാർത്ഥമായി പ്രവർത്തിക്കാൻ കഴിയുന്ന അർപ്പണ മനോഭാവത്തോടെ ചുമതലകൾ ഏറ്റെടുക്കാൻ കഴിയുന്ന ഒരു യുവ തലമുറയെ കണ്ടെത്താനും പരിശീലിപ്പിക്കാനും വേണ്ടി ഗോപാല കൃഷ്ണ ഗോഖലെ രൂപം കൊടുത്ത ഭാരത സേവാ സംഘത്തിന്റെ  - Servants of India Society - (SIS)- മൂന്ന് സ്ഥാപക മെമ്പർമാരിൽ ഒരാൾ ദേവധാർ ആയിരുന്നു. പിന്നീട് ന്റെ പ്രെസിഡന്റായി ദേവധാർ ചുമതലയേറ്റു. സ്ത്രീ വിദ്യാഭ്യാസം , പാർശ്വവൽക്കരിക്കപ്പെട്ടവരെയും സമൂഹത്തിന്റെ അടിത്തട്ടിൽ കഴിയുന്നവരെയും ഉദ്ധരിക്കുന്നതിനുവേണ്ടിയുള്ള പ്രവർത്തന പദ്ധതികൾ , അത്തരത്തിലുള്ളവർക്കുവേണ്ടിയുള്ള സ്പെഷ്യൽ സ്കൂളുകൾ, അവർക്കിടയിൽ വിദ്യാഭ്യാസം പ്രോത്സാഹിപ്പിക്കുന്നതിനുവേണ്ടിയുള്ള സാമ്പത്തിക സഹായങ്ങൾ എന്നീ കാര്യങ്ങൾക്കുവേണ്ടി അദ്ദേഹം പ്രവർത്തിച്ചു.
ബോംബെ സെൻട്രൽ ഹൌസിങ് സൊസൈറ്റിയുടെ പ്രസിഡന്റ് , ബോംബെ കോ-ഓപ്പറേറ്റീവ് ഇൻസ്റ്റിട്യൂട്ടിന്റെ ഉപാധ്യക്ഷൻ , ബോംബെ പ്രൊവിൻഷ്യൻ ബാങ്കിന്റെ ഡയറക്ടർ , സെൻട്രൽ കോ-ഓപ്പറേറ്റീവ് ബാങ്കിന്റെ ഡയറക്ടർ , മഹാരാഷ്ട്രയിലെ ഹരിജൻ സംഘത്തിന്റെ പ്രസിഡന്റ് , സെൻട്രൽ ഫാമിൻ റിലീഫ് കമ്മിറ്റിയുടെ സെക്രട്ടറി തുടങ്ങി ഒരുപാട് സ്ഥാനങ്ങൾ അദ്ദേഹം വഹിച്ചു.
1935 നവംബർ 17 ന് ഗോപാലകൃഷ്ണ ദേവധാർ അന്തരിച്ചു.
## കേരളത്തിലെ പ്രവർത്തനം
1921ലെ 'മലബാർ കലാപ'ത്തെ തുടർന്ന് കലുഷിതമായ  കേരളത്തിന്റെ സാമൂഹ്യാവസ്ഥ പഠിക്കാൻ SIS ന്റെ നേതൃത്വത്തിൽ ഗോഖലെ മലബാറിലേക്ക് അയച്ച നാലംഗസംഘത്തിന്റെ തലവനായി ഗോപാലകൃഷ്ണ ദേവധാർ നിയോഗിക്കപ്പെട്ടു.1921 സെപ്റ്റംബർ മാസത്തിൽ മലബാറിലെത്തി.കലാപം നാശം വിതച്ച പ്രദേശത്ത്  സാന്ത്വനമായി റിലീഫ് ക്യാമ്പുകൾ ആരംഭിച്ചു. ക്യാമ്പിലെ അഭയാർഥി കൾക് ഭക്ഷണത്തിനും വസ്ത്രത്തിനുമായി രാജ്യത്തിന്റെ വിവിധ ഭാഗങ്ങളിൽ നിന്നും സംഭാവനകൾ സങ്കടിപ്പിച്ചു.ക്യാമ്പുകളുടെ വിജയകരമായ നടത്തിപ്പിനുശേഷം 36000യ-രൂപ ബാക്കി വന്നു.വിദ്യാഭ്യാസത്തിന്റെ കുറവാണ് കലാപം പോലുള്ള വിധ്വംസന  പ്രവർത്തനങ്ങൾക്ക് കാരണമാകുന്നതെന്ന ചിന്തയുടെ അടിസ്ഥാനത്തിൽ മലബാറിലെ വിദ്യാഭ്യാസ പ്രവർത്തനങ്ങൾക്കായി DMRT -ദേവധാർ മലബാർ റീ കൺസ്ട്രക്ഷൻ ട്രസ്റ്റ്‌ (ദേവധാർ മലബാർ പുനരുദ്ധാരണ സംഘം) എന്ന സംഘം രൂപീകരിച്ച് തുക കൈമാറി.DMRT മലബാറിന്റെ വിവിധ ഭാഗങ്ങളിൽ എലിമെന്ററി സ്കൂളുകൾ സ്ഥാപിച്ചുതാനൂരിൽ ആദ്യം സ്ഥാപിച്ചത് നിശാപ്പാഠശാലയണത്രേ. ഇപ്പോൾ നിലവിലുള്ള താനൂർ പോലീസ് സ്റ്റേഷനു് സമീപം ഒരു ചായക്കടക്ക് മുകളിലായി ആളുകൾക്ക് അക്ഷരാഭ്യാസം നൽകാൻ ഒരു രാത്രികാല പഠന കേന്ദ്രം പ്രവർത്തിക്കുന്നുണ്ട്.

## അവലംബം
*സ്കൂൾ വിക്കി
* .മലബാർ മാന്വൽ

വർഗ്ഗം:ഇന്ത്യയിലെ സാമൂഹിക പ്രവർത്തകർ
ദ ലക്കവണ്ണ വാലി

1855-ൽ അമേരിക്കൻ കലാകാരനായ ജോർജ്ജ് ഇന്നസ് വരച്ച ചിത്രമാണ് **ദ ലക്കവണ്ണ വാലി**. ഇന്നസിന്റെ ഏറ്റവും അറിയപ്പെടുന്ന കൃതികളിൽ ഒന്നാണ് ഇത്. വാഷിംഗ്ടൺ ഡിസിയിലെ നാഷണൽ ഗാലറി ഓഫ് ആർട്ടിന്റെ ശേഖരത്തിലാണ് ഈ ചിത്രം സംരക്ഷിച്ചിരിക്കുന്നത്.

ഡെലവെയർ, ലക്കവാന, ആൻഡ് വെസ്റ്റേൺ റെയിൽ‌റോഡിന്റെ ആദ്യ പ്രസിഡന്റായ ജോൺ ജെയ് ഫെൽപ്‌സാണ് ഇന്നസ്സിനെ ഈ പെയിന്റിംഗ് വരയ്ക്കാനേൽപ്പിച്ചത്. കൂടാതെ ഇതിൽ സ്‌ക്രാന്റണിലെ റെയിൽ‌റോഡിന്റെ ആദ്യത്തെ റൗണ്ട് ഹൗസിന്റെ സ്ഥലത്ത് പെൻ‌സിൽ‌വാനിയയിലെ ലക്കവാന താഴ്‌വരയെ ചിത്രീകരിക്കുന്നു.
## കുറിപ്പുകൾ

## അവലംബം
* Bell, Adrienne Baxter. *George Inness and the Visionary Landscape*. National Academy of Design, New York, 2003. 
* Cikovsky, Jr., Nicolai; Quick, Michael. *George Inness*. Los Angeles County Museum of Art, 1985. 
*Stavriannos, Ioannis K. ''Images and words: change and chaos in American culture''
* National Gallery of Art

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
യുവാൻ വാങ് 5

ഒരേ സമയം ഗവേഷണ ആവശ്യങ്ങൾക്കും ചാരപ്രവർത്തനങ്ങൾക്കും ഉപയോഗിക്കാവുന്ന ചൈനീസ് കപ്പലാണ് **യുവാൻ വാങ് -5.**

222 മീറ്റർ നീളവും 25.2 മീറ്റർ വീതിയുമാണ് ഈ കപ്പലിനുള്ളത്. യുവാൻ വാങ് ശ്രേണിയിലേ മൂന്നാം തലമുറ കപ്പലാണ് യുവാൻ വാങ് -5. ഉപഗ്രഹങ്ങളെയും ബാലിസ്റ്റിക് മിസൈലുകളേയും നിരീക്ഷിക്കാനും അവയുടെ സിഗ്‌നലുകൾ പിടിച്ചെടുക്കാനുമുള്ള ശേഷി ഇതിനുണ്ട്. പീപ്പിൾസ് ലിബറേഷൻ ആർമിയുടെ (പിഎൽഎ) സ്ട്രാറ്റജിക് സപ്പോർട്ട് ഫോഴ്സിന്റെ (എസ്എസ്എഫ്) യൂണിറ്റിന്റെ നിയന്ത്രണത്തിലാണ് കപ്പൽ. ചൈനയുടെ 708 റിസർച്ച് ഇൻസ്റ്റിറ്റ്യൂട്ട് രൂപകൽപ്പന ചെയ്ത കപ്പൽ 2007 സെപ്റ്റംബർ 29-ന് ചൈനയിലെ ജിയാങ്‌നാൻ ഷിപ്പ്യാർഡിലാണ് നിർമിച്ചത്. മിസൈലുകളുടേയും റോക്കറ്റുകളുടേയും വിക്ഷേപണത്തിനും ട്രാക്കിംഗിനും സഹായകമാകുന്ന മികച്ച ആന്റിനകളും അത്യാധുനിക ഇലക്ട്രോണിക് ഉപകരണങ്ങളുമാണ് ഈ കപ്പലിലുള്ളത്. കപ്പലിൽ സമുദ്രാന്തര ബഹിരാകാശ നിരീക്ഷണത്തിനായി അത്യാധുനിക ട്രാക്കിംഗ് സാങ്കേതികവിദ്യയുണ്ട്. ചൈനയുടെ 'ലോംഗ് മാർച്ച് 5 ബി' റോക്കറ്റിന്റെ വിക്ഷേപണത്തിൽ സമുദ്ര നിരീക്ഷണത്തിലും യുവാൻ വാങ് -5 ഉപയോഗിച്ചിരുന്നു. ചൈനയുടെ ടിയാൻഗോങ് ബഹിരാകാശ നിലയത്തിന്റെ ആദ്യ ലാബ് മൊഡ്യൂളിന്റെ വിക്ഷേപണത്തിൽ സമുദ്ര നിരീക്ഷണത്തിലും യുവാൻ വാങ് -5 ഉപയോഗിച്ചിരുന്നു.

യുവാൻ വാങ് സീരീസിന്റെ മൂന്നാം തലമുറ ട്രാക്കിംഗ് കപ്പലായ യുവാൻ വാങ് 5, 2007 സെപ്റ്റംബർ 29-ന് സർവീസിൽ പ്രവേശിച്ചു. ഇലക്ട്രോണിക് ട്രാക്കിംഗ് ഗിയർ ഘടിപ്പിച്ച യുവാൻ വാങ് 5-നെ "സ്പൈ ഷിപ്പ്" എന്ന് വിളിക്കുന്നു. യുവാൻ വാങ് 5-ന്റെയും 6-ന്റെയും ജനറൽ ഡിസൈനർ 708-മത് ഇൻസ്റ്റിറ്റ്യൂട്ട് ഓഫ് ചൈന ഷിപ്പ് ബിൽഡിംഗ് ഇൻഡസ്ട്രി കോർപ്പറേഷന്റെ ജനറൽ എഞ്ചിനീയർ മിസ്റ്റർ ഹുവാങ് വെയ് (黄蔚) ആയിരുന്നു. യാങ്‌സിയിലെ ജിയാങ്‌യിൻ ആണ് ഇതിന്റെ ഹോം തുറമുഖം  യുവാൻ വാങ് 5-നെ ചൈന ഗവേഷണ കപ്പലെന്നാണ് വിളിക്കുന്നതെങ്കിലും, യുവാൻ വാങ് സീരീസിന് കീഴിൽ വരുന്ന ഈ കപ്പലുകളിൽ മിസൈലുകളും റോക്കറ്റുകളും ട്രാക്കുചെയ്യാനും വിക്ഷേപിക്കാനും സഹായിക്കുന്ന മികച്ച ആന്റിനകളും ഇലക്ട്രോണിക് ഉപകരണങ്ങളും സജ്ജീകരിച്ചിട്ടുണ്ടെന്ന് പെന്റഗൺ പറയുന്നു.

## അവലംബം
ദ ഡാൻസിങ് കപ്പിൾ

ജാൻ സ്റ്റീൻ 1663-ൽ വരച്ച ഓയിൽ-ഓൺ-കാൻവാസ് പെയിന്റിംഗാണ് **ഡാൻസിങ് കപ്പിൾ.** മധ്യഭാഗത്ത് നൃത്തം ചെയ്യുന്ന ദമ്പതികളുള്ള ഒരു ബഹളമയമായ പാർട്ടിയാണ് ഇതിൽ ചിത്രീകരിക്കുന്നത്. വാഷിംഗ്ടൺ ഡി.സി.യിലെ നാഷണൽ ഗാലറി ഓഫ് ആർട്ട് വൈഡനർ ശേഖരത്തിലാണ് നിലവിൽ ഈ ചിത്രം പ്രദർശിപ്പിച്ചിരിക്കുന്നത്. ജാൻ സ്റ്റീൻ പെയിന്റിംഗിൽ വളരെ ഉത്സവ പ്രതീതിയുള്ള അന്തരീക്ഷം സൃഷ്ടിക്കുന്നു. ബ്രൂഗൽ പാരമ്പര്യത്തിൽ വളരെ പ്രചാരമുള്ള ഡച്ച് കലയിൽ നിരവധി പ്രതീകാത്മക പരാമർശങ്ങൾ ഉള്ള ഒരു പ്രാദേശിക ഗ്രാമ മേളയായ കെർമിസിലാണ് പെയിന്റിംഗിന്റെ ക്രമീകരണം.
## അവലംബം

വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ജാൻ സ്റ്റീൻ

**ജാൻ ഹാവിക്‌സൂൺ സ്റ്റീൻ** (c. 1626 - 1679 ഫെബ്രുവരി 3-ന് സംസ്‌കരിക്കപ്പെട്ടു) പതിനേഴാം നൂറ്റാണ്ടിലെ ഡച്ച് സുവർണ്ണകാലഘട്ടത്തിൽ ജീവിച്ചിരുന്ന പ്രമുഖ ചിത്രകാരന്മാരിൽ ഒരാളായിരുന്നു. അദ്ദേഹത്തിന്റെ കലാസൃഷ്ടികൾ അവയുടെ മനഃശാസ്ത്രപരമായ ഉൾക്കാഴ്ച, നർമ്മബോധം, വർണ്ണസമൃദ്ധി എന്നിവയ്ക്ക് പേരുകേട്ടതാണ്.

## അവലംബം
സോ സാൽഡാന

**സോ യാദിര സൽഡാന-പെറെഗോ** (മുമ്പ്, സൽഡാന നസാറിയോ; ജനനം ജൂൺ 19, 1978) ഒരു അമേരിക്കൻ അഭിനേത്രിയാണ്. എക്കാലത്തെയും ഏറ്റവും മികച്ച് കളക്ഷൻ നേടിയ അഞ്ച് ചിത്രങ്ങളിൽ (അവതാർ, അവഞ്ചേഴ്സ്: ഇൻഫിനിറ്റി വാർ, അവഞ്ചേഴ്സ്: എൻഡ് ഗെയിം), മൂന്നെണ്ണത്തിലും പ്രത്യക്ഷപ്പെട്ട അവർ ഈ നേട്ടം കൈവരിച്ച ഏക അഭിനേതാവാണ്. അവർ അഭിനയിച്ച സിനിമകൾ ലോകമെമ്പാടും ഏകദേശം $11 ബില്ല്യണിലധികം നേടിയിട്ടുള്ളതൊടൊപ്പം 2019 ലെ എക്കാലത്തെയും ഏറ്റവും കൂടുതൽ വരുമാനം നേടിയ രണ്ടാമത്തെ ചലച്ചിത്ര നടിയാണ്.

നൃത്തത്തിൽ പ്രാവീണ്യമുള്ള  അവർ 1999 ലെ *ലോ & ഓർഡർ* എന്ന പരമ്പരയുടെ രണ്ട് എപ്പിസോഡുകളിലൂടെ തന്റെ അഭിനയ ജീവിതം ആരംഭിച്ചു. അവളുടെ ആദ്യ ചലച്ചിത്ര വേഷം *സെന്റർ സ്റ്റേജ്* (2000) എന്ന ചിത്രത്തിൽ ഒരു ബാലെ നർത്തകിയുടേതായിരുന്നു. *ക്രോസ്‌റോഡ്‌സ്* (2002) എന്ന റോഡ് ഫിലിമിൽ ബ്രിട്‌നി സ്പിയേഴ്‌സിനൊപ്പം അഭിനയിച്ചുകൊണ്ട് ആദ്യകാല അംഗീകാരം നേടിയ ശേഷം, 2009 ൽ സ്റ്റാർ ട്രെക്ക് ഫിലിം പരമ്പരയിലെ ന്യോട്ട ഉഹുറ എന്ന കഥാപാത്രമായും അവതാർ ചലച്ചിത്ര പരമ്പരയിലെ നെയ്തിരി എന്ന കഥാപാത്രമായും തിളങ്ങിയ അവർ നിരവധി സയൻസ് ഫിക്ഷൻ ഫിലിം ഫ്രാഞ്ചൈസികളിലെ വേഷങ്ങളിലൂടെ തന്റെ കരിയറിലെ വഴിത്തിരിവ് നേടി. മാർവൽ സിനിമാറ്റിക് യൂണിവേഴ്‌സിൻറെ *[[ഗാർഡിയൻസ് ഓഫ് ദി ഗാലക്സി വോള്യം 2|ഗാർഡിയൻസ് ഓഫ് ദി ഗാലക്സിയിൽ]]* (2014) ഗമോറ എന്ന വേഷം അവതരിപ്പിച്ച അവർ ഈ കഥാപാത്രത്തെ തുടർച്ചയായി അവതരിപ്പിച്ചു. ഫ്രാഞ്ചൈസി ജോലികൾക്ക് പുറത്ത്, നെറ്റ്ഫ്ലിക്സ് റൊമാന്റിക് നാടകീയ  മിനി പരമ്പരയായ *ഫ്രം സ്ക്രാച്ചിൽ* (2022) സാൽഡാന വേഷമിട്ടിരുന്നു.

## ആദ്യകാലം
1978 ജൂൺ 19-ന് ന്യൂജേഴ്‌സിയിലെ പാസായിക്ക് നഗരത്തിലാണ് സാൽഡാന ജനിച്ചത്. ന്യൂയോർക്ക് നഗരത്തിലെ ക്വീൻസിലുള്ള ജാക്സൺ ഹൈറ്റ്സിലാണ് അവൾ തൻറെ ബാല്യകാലത്തിന്റെ ഭൂരിഭാഗവും ചെലവഴിച്ചത്. ഇംഗ്ലീഷും സ്പാനിഷും സംസാരിച്ചിരുന്ന  അവൾ ഇരു ഭാഷകളിലും പ്രാവീണ്യത്തോടെ വളർന്നു. അവൾക്ക് സിസെലി, മാരിയൽ എന്നീ രണ്ട് രണ്ട് സഹോദരിമാരുണ്ട്. ഒൻപതാം ജന്മദിനത്തിൽ പിതാവ് ഒരു വാഹനാപകടത്തിൽ മരണമടഞ്ഞതോടെ, മാതാവ് കുട്ടികളോടൊപ്പം ഡൊമിനിക്കൻ റിപ്പബ്ലിക്കിലേക്ക് താമസം മാറി. അവളെ വളർത്തിയയത് രണ്ടാനച്ഛൻ ഡാഗോബർട്ടോ ഗാലൻ ആയിരുന്നു. പിതാവ് അരിഡിയോ സാൽഡാന ഡൊമിനിക്കനും മാതാവ് അസലിയ നസാരിയോ പ്യൂർട്ടോ റിക്കനുമായിരുന്നു. വയർഡ് മാഗസിനുമായുള്ള ഒരു അഭിമുഖത്തിൽ, താൻ ¾ ഡൊമിനിക്കനും ¼ പ്യൂർട്ടോ റിക്കനുമാണെന്ന് അവൾ പ്രസ്താവിച്ചിരുന്നു. ഡൊമിനിക്കൻ റിപ്പബ്ലിക്കിൽവച്ച് നൃത്തത്തോടുള്ള തന്റെ താൽപ്പര്യം കണ്ടെത്തിയ സൽദാന, തുടർന്ന് ECOS എസ്പാസിയോ ഡി ഡാൻസ അക്കാദമിയിൽ ചേർന്ന് വിവിധ നൃത്തരൂപങ്ങൾ അഭ്യസിച്ചുവെങ്കിലും ബാലെയെ തന്റെ അഭിനിവേശമായി വിശേഷിപ്പിച്ചു. ന്യൂടൗൺ ഹൈസ്‌കൂളിലെ രണ്ടാം വർഷത്തിനുശേഷം കുടുംബം ന്യൂയോർക്ക് നഗരത്തിലേയ്ക്ക് മടങ്ങി.

1995-ൽ, ബ്രൂക്ലിനിലെ ഫേസസ് തിയേറ്റർ ഗ്രൂപ്പിനൊപ്പം, ലഹരിവസ്തുക്കളുടെ ദുരുപയോഗം, കൗമാര ലൈംഗികത തുടങ്ങിയവ കൈകാര്യം ചെയ്യുന്ന വിഷയങ്ങളിലൂടെ കൗമാരക്കാർക്ക് നല്ല സന്ദേശങ്ങൾ നൽകുന്ന നാടകങ്ങളുടെ ഭാഗമായി. ഈ വർഷങ്ങളിൽ ന്യൂയോർക്ക് യൂത്ത് തിയേറ്ററിനൊപ്പം അവതരിപ്പിച്ച ജോസഫ് ആൻറ് ദ അമേസിംഗ് ടെക്‌നിക്കോളർ ഡ്രീംകോട്ട് എന്ന മ്യൂസിക്കലിലെ വേഷം സിനിമയിലേയ്ക്ക്  അവളെ റിക്രൂട്ട് ചെയ്യാൻ ഒരു ടാലന്റ് ഏജൻസിയെ പ്രേരിപ്പിച്ചു . അവളുടെ മുൻകാല നൃത്ത പരിശീലനവും അഭിനയപരിചയവും സെന്റർ സ്റ്റേജ് (2000) എന്ന ആദ്യ ചിത്രത്തിലെ ബാലെ വിദ്യാർത്ഥിനിയായ ഇവാ റോഡ്രിഗസിൻറെ വേഷം അവതരിപ്പിക്കുന്നതിന് അവളെ സഹായിച്ചു.

## അവലംബം
സ്റ്റീഫൻ ലാങ്

**സ്റ്റീഫൻ ലാങ്** (ജനനം: ജൂലൈ 11, 1952) ഒരു അമേരിക്കൻ നടനാണ്. മാൻഹണ്ടർ (1986), ഗെറ്റിസ്ബർഗ്, ടോംബ്‌സ്റ്റോൺ (രണ്ടും 1993), ഗോഡ്‌സ് ആൻഡ് ജനറൽസ് (2003), പബ്ലിക് എനിമീസ് (2009), കോനൻ ദി ബാർബേറിയൻ (2011), ദി ഗേൾ ഓൺ ദി ട്രെയിൻ (2013), ഡോണ്ട് ബ്രീത്ത് (2016) തുടങ്ങിയ സിനിമകളിലെ വേഷങ്ങൾ അവതരിപ്പിച്ചതിൻറെ പേരിൽ അദ്ദേഹം പ്രശസ്തനാണ്. ഈ വേഷങ്ങൾക്ക് പുറമേ, ബ്രോഡ്‌വേയിൽ വിപുലമായ ഒരു കരിയർ ഉണ്ടായിരുന്ന അദ്ദേഹത്തിന് 1992-ൽ *ദി സ്പീഡ് ഓഫ് ഡാർക്ക്നസ്* എന്ന നാടകത്തിലെ അഭിനയത്തിന് ടോണി അവാർഡ് നാമനിർദ്ദേശവും ലഭിച്ചു. ജെയിംസ് കാമറൂണിന്റെ അവതാർ (2009) എന്ന ചിത്രത്തിലെ അഭിനയത്തിന് മികച്ച സഹനടനുള്ള സാറ്റേൺ അവാർഡ് അദ്ദേഹം നേടിയിട്ടുണ്ട്. 2004 മുതൽ 2006 വരെ അദ്ദേഹം ആക്ടേഴ്‌സ് സ്റ്റുഡിയോയുടെ കോ-ആർട്ടിസ്റ്റിക് ഡയറക്ടറായിരുന്നു. 

തെരേസ (മുമ്പ്, വോൾമർ, മരണം. 2008) പ്രമുഖ സംരംഭകനും മനുഷ്യാവകാശ പ്രവർത്തകനുമായിരുന്ന  യൂജിൻ ലാങ് (1919-2017) എന്നിവരുടെ ഇളയ കുട്ടിയായി ന്യൂയോർക്ക് നഗരത്തിലാണ് ലാങ് ജനിച്ചത്. ലാങ്ങിന്റെ മാതാവ് ജർമ്മൻ, ഐറിഷ് വംശജരായ കത്തോലിക്കാ വിശ്വാസിയും പിതാവ് ജൂത മതക്കാരനുമായിരുന്നു. ഹംഗറിയിൽ നിന്നും റഷ്യയിൽ നിന്നുമുള്ള ജൂത കുടിയേറ്റക്കാരായിരുന്നു ലാങ്ങിന്റെ പിതാമഹന്മാർ. ലാങ്ങിന് അഭിഭാഷകനും ആക്ടിവിസ്റ്റുമായ ജെയ്ൻ, പിതാവ് 1952-ൽ സ്ഥാപിച്ച കമ്പനിയായ REFAC-ൽ എക്സിക്യൂട്ടീവായി സേവനമനുഷ്ഠിച്ചിരുന്ന ഡേവിഡ് എന്നീ രണ്ട് മൂത്ത സഹോദരന്മാരുണ്ട്. തന്റെ മക്കൾക്ക് അനന്തരാവകാശമായി ഒന്നും അവശേഷിപ്പിക്കാതിരുന്ന പിതാവ് ആസ്തിയുടെ ഭൂരിഭാഗവും (150 മില്യൺ ഡോളറിലധികം) ജീവകാരുണ്യ പ്രവർത്തനങ്ങൾക്ക് സംഭാവന ചെയ്യുകയും അവർ ഓരോരുത്തരും സ്വയംപര്യാപ്തരാകാൻ പഠിക്കേണ്ടതുണ്ടെന്ന് വിശ്വസിക്കുകയും ചെയ്തു. 

ക്വീൻസിലെ ജമൈക്ക എസ്റ്റേറ്റിലെ പ്രാഥമിക വിദ്യാലയത്തിലാണ് ലാംങ് പഠനം നടത്തിയത്. അദ്ദേഹത്തിന്റെ മിഡിൽ സ്കൂൾ ഫ്രഷ് മെഡോസിനു സമീപത്തെ ഒരു ന്യൂയോർക്ക് സിറ്റി പബ്ലിക് സ്കൂളായ  ജോർജ്ജ് റയാൻ ജൂനിയർ ഹൈസ്കൂൾ ആയിരുന്നു. ഹൈസ്ക്കൂൾ പഠനത്തിനായി പെൻസിൽവാനിയയിലെ ന്യൂടൗണിലെ ഒരു ക്വേക്കർ ബോർഡിംഗ് സ്കൂളായ ജോർജ്ജ് സ്കൂളിൽ ചേർന്ന അദ്ദേഹം ഒരു വർഷം മുമ്പായി (1969) അവിടെ നിന്ന് ബിരുദം നേടി. 1973-ൽ സ്വാർത്ത്‌മോർ കോളേജിൽ നിന്ന് ഇംഗ്ലീഷ് സാഹിത്യത്തിൽ അദ്ദേഹം ബിരുദം നേടി.

## അവലംബം
റോയെസ് വെൽക്കം സൗണ്ട്

**റോയെസ് വെൽക്കം സൗണ്ട്** കാനഡയിലെ നുനാവട്ടിലെ കിവാല്ലിക് മേഖലയിലെ ഹഡ്‌സൺ ബേയുടെ വടക്കുപടിഞ്ഞാറൻ അറ്റത്തുള്ള ഒരു നീണ്ട ചാനലാണ്. പടിഞ്ഞാറ് പ്രധാന ഭൂപ്രദേശത്തിനും കിഴക്ക് സതാംപ്ടൺ ദ്വീപിനും ഇടയിലായാണ് ഇത് സ്ഥിതിചെയ്യുന്നത്. ഇത് തെക്ക് ഹഡ്സൺ ബേയിലേക്കാണ് തുറക്കുന്നത്. റിപ്പൾസ് ബേയിൽ ചേരുന്ന ഇതിന്റെ വടക്കേയറ്റം കിഴക്ക് ഫ്രോസൺ കടലിടുക്കിലൂടെ ഫോക്സ് ബേസിനുമായി ബന്ധിപ്പിച്ചിരിക്കുന്നതിനാൽ സതാംപ്ടൺ ദ്വീപിനെ ഒരു ദ്വീപാക്കി മാറ്റുന്നു. വാഗെർ ബേ ഇതിൻറെ ഒരു പടിഞ്ഞാറൻ ശാഖയാണ്. മാർബിൾ ദ്വീപിന് ഏകദേശം 200 കിലോമീറ്റർ (120 മൈൽ) വടക്കായി ഇത് സ്ഥിതി ചെയ്യുന്നു. റോയെസ് വെൽക്കം സൗണ്ടിന് 290 കിലോമീറ്റർ (180 മൈൽ) നീളവും 24 മുതൽ 113 കിലോമീറ്റർ (15 മുതൽ 70 മൈൽ വരെ) വീതിയും ഉണ്ട്.

## അവലംബം
കിവല്ലിഖ് മേഖല

**കിവല്ലിഖ് മേഖല** (; Inuktitut syllabics: ᑭᕙᓪᓕᖅ) കാനഡയിലെ നുനാവട്ടിലെ ഒരു ഭരണ പ്രദേശമാണ്. ഹഡ്‌സൺ ബേയുടെ പടിഞ്ഞാറുള്ള പ്രധാന ഭൂപ്രദേശത്തിന്റെ ഒരു ഭാഗവും സതാംപ്ടൺ ദ്വീപും കോട്ട്സ് ദ്വീപുമാണ് ഇതിൽ ഉൾപ്പെടുന്നത്. പ്രാദേശിക കേന്ദ്രം റാങ്കിൻ ഇൻലെറ്റ് ആണ്. 2011 ലെ സെൻസസിൽ നിന്ന് 16.3% വർദ്ധനവോടെ 2016 ലെ സെൻസസിൽ ഈ പ്രദേശത്തെ ജനസംഖ്യ 10,413 ആയി കണക്കാക്കി.

## അവലംബം
ജോയൽ ഡേവിഡ് മൂർ

**ജോയൽ ഡേവിഡ് മൂർ** (ജനനം സെപ്റ്റംബർ 25, 1977) ഒരു അമേരിക്കൻ സ്വഭാവ നടനും സംവിധായകനുമാണ്. ഒറിഗണിലെ പോർട്ട്‌ലാൻഡിൽ ജനിച്ച് വളർന്ന മൂർ, സിനിമാ ജീവിതം പിന്തുടരുന്നതിനായി ലോസ് ഏഞ്ചൽസിലേക്ക് മാറുന്നതിന് മുമ്പായി കോളേജിൽ അഭിനയം അഭ്യസിച്ചിരുന്നു. അദ്ദേഹത്തിന്റെ ആദ്യത്തെ പ്രധാന വേഷം 2004-ൽ പുറത്തിറങ്ങിയ ഹാസ്യചിത്രം ഡോഡ്ജ്ബോൾ: എ ട്രൂ അണ്ടർഡോഗ് സ്റ്റോറിയിലെ ഓവൻ ഡിറ്റ്മാൻ എന്ന കഥാപാത്രം ആയിരുന്നു. തുടർന്ന് ഹാസ്യരസപ്രധാന ചിത്രങ്ങളായ *ഗ്രാൻഡ്മാസ് ബോയ്* (2006), ടെറി സ്വിഗോഫിന്റെ *ആർട്ട് സ്കൂൾ കോൺഫിഡൻഷ്യൽ* (2006), സ്വതന്ത്ര സ്ലാഷർ (കുറ്റകൃത്യ/ഹൊറർ ഇനം) ചിത്രമായ ഹാച്ചെറ്റ് (2006) എന്നിവയിലെ വേഷങ്ങൾ അവതരിപ്പിച്ചു.

2008-ൽ, ഫോക്സ് പരമ്പരയായ ബോൺസിൽ കോളിൻ ഫിഷർ എന്ന കഥാപാത്രത്തെ അവതരിപ്പിച്ച അദ്ദേഹം 2017-ൽ പരമ്പരയുടെ സമാപനം വരെ പതിനാറ് എപ്പിസോഡുകളിൽ ഈ അതിഥി വേഷം അദ്ദേഹം അവതരിപ്പിച്ചു. 2009-ൽ, ജെയിംസ് കാമറൂണിന്റെ അവതാറിൽ (2009) ഡോ. നോർം സ്പെൽമാൻ എന്ന കഥാപാത്രമായും സിനിമയുടെ തുടർച്ചയായ അവതാർ: ദി വേ ഓഫ് വാട്ടർ (2022) എന്ന ചിത്രത്തിലും അഭിനയിച്ച അദ്ദേഹം വരാനിരിക്കുന്ന അവതാർ 3 (2024) എന്ന ചിത്രത്തിലും ഇതേ കഥാപാത്രത്തെ അവതരിപ്പിക്കുന്നു. നിരവധി സംഗീതപ്രധാനമായ വീഡിയോകളിലും അഭിനയിച്ചിട്ടുള്ളതു കൂടാതെ ഏതാനും സിനിമകളും അദ്ദേഹം സംവിധാനം ചെയ്തിട്ടുണ്ട്. സംവിധാനത്തിൽ അരങ്ങേറ്റം കുറിച്ച സൈക്കോളജിക്കൽ ത്രില്ലറായ *സ്‌പൈറൽ* (2007), തുടർന്ന് *യൂത്ത് ഇൻ ഒറിഗോൺ* (2016) എന്ന നാടകീയ ചിത്രം, ഇതുവരെ റിലീസ് ചെയ്യപ്പെടാത്ത *കില്ലിംഗ് വിൻസ്റ്റൺ ജോൺസ്* എന്നിവയാണ് അദ്ദേഹം സംവിധാനം ചെയ്ത ചിത്രങ്ങൾ.

## അവലംബം
ക്ലിഫ് കർട്ടിസ്

**ക്ലിഫോർഡ് വിവിയൻ ഡെവൺ കർട്ടിസ്** (ജനനം 27 ജൂലൈ 1968) ഒരു ന്യൂസിലൻഡ് നടനാണ്. വൺസ് വേർ വാരിയേഴ്സ് (1994), ത്രീ കിംഗ്സ് (1999), ട്രെയിനിംഗ് ഡേ (2001), വേൽ റൈഡർ (2002), കൊളാറ്ററൽ ഡാമേജ് (2002), സൺഷൈൻ, ലൈവ് ഫ്രീ അല്ലെങ്കിൽ ഡൈ ഹാർഡ് (രണ്ടും 2007), ഒരു നടന്റെ മികച്ച പ്രകടനത്തിനുള്ള ഏഷ്യാ പസഫിക് സ്‌ക്രീൻ അവാർഡ് ലഭിച്ച ദ ഡാർക്ക് ഹോഴ്സ് (2014), ഡോക്ടർ സ്ലീപ്പ് (2019) എന്നിവ അദ്ദേഹത്തിന്റെ മികച്ച ചലച്ചിത്ര വേഷങ്ങളിൽ ഉൾപ്പെടുന്നു. എൻബിസിയുടെ *ട്രോമ*, എബിസിയുടെ *ബോഡി ഓഫ് പ്രൂഫ്*, *മിസ്സിംഗ്* എന്നീ ടെലിവിഷൻ പരമ്പരകളിലും കർട്ടിസിന് വേഷങ്ങൾ ഉണ്ടായിരുന്നു. 2015 മുതൽ 2017 വരെ, എഎംസി ഹൊറർ നാടകീയ പരമ്പരയായ *ഫിയർ ദി വാക്കിംഗ് ഡെഡിൽ* അദ്ദേഹം ട്രാവിസ് മനാവ എന്ന കഥാപാത്രത്തെ അവതരിപ്പിച്ചു. സ്വതന്ത്ര ന്യൂസിലൻഡ് നിർമ്മാണ കമ്പനിയായ വെനുവ ഫിലിംസിന്റെ സഹ ഉടമയുംകൂടിയാണ് അദ്ദേഹം.

## അവലംബം
നാഷണൽ മ്യൂസിയം ഓഫ് മോഡേൺ ആൻഡ് കണ്ടംപററി ആർട്ട്

ഗ്വാച്ചിയോൺ, ഡിയോക്‌സുഗുങ്, സിയോൾ, ചിയോങ്‌ജു എന്നിവിടങ്ങളിൽ നാല് ശാഖകളുള്ള ഒരു സമകാലിക ആർട്ട് മ്യൂസിയമാണ് **നാഷണൽ മ്യൂസിയം ഓഫ് മോഡേൺ ആൻഡ് കണ്ടംപററി ആർട്ട്**, കൊറിയ (എംഎംസിഎ). കൊറിയയുടെ ആധുനികവും സമകാലികവുമായ കലകളെയും വ്യത്യസ്ത കാലഘട്ടങ്ങളിലെ അന്തർദേശീയ കലകളെയും ഉൾക്കൊള്ളുന്ന രാജ്യത്തെ ഏക ദേശീയ ആർട്ട് മ്യൂസിയമായി 1969 ലാണ് മ്യൂസിയം ആദ്യമായി സ്ഥാപിതമായത്.

## ചരിത്രവും വാസ്തുവിദ്യാ ശൈലിയും
### ഗ്വാച്ചിയോൺ
1969 ഒക്‌ടോബർ 20-ന് ജിയോങ്‌ബോക്‌ഗുങ്ങിൽ സ്ഥാപിതമായ ഈ മ്യൂസിയം 1973-ൽ ഡിയോക്‌സുഗുങ്ങിലേക്ക് മാറ്റി. 1986-ൽ ഇത് നിലവിലുള്ള സ്ഥലത്തേക്ക് മാറ്റി. 1910 മുതൽ സൃഷ്‌ടിച്ച കലാസൃഷ്ടികൾ വ്യവസ്ഥാപിതമായി സംരക്ഷിച്ചും പ്രദർശിപ്പിച്ചും കൊറിയൻ സമകാലിക കലയുടെ വികസനത്തിന് സംഭാവന നൽകുന്നതിനായി സ്ഥാപിച്ചതാണ്. മ്യൂസിയത്തിന്റെ വിസ്തീർണ്ണം 73,360 m2 മൂന്ന് നിലകളിലായി വ്യാപിച്ചുകിടക്കുന്നു. കൂടാതെ 33,000 m2 വിസ്തീർണ്ണമുള്ള ഒരു ഔട്ട്ഡോർ ശിൽപ പാർക്കും ഉണ്ട്. പരമ്പരാഗത കൊറിയൻ കോട്ടയുടെയും ബീക്കൺ കുന്നിന്റെയും രൂപമാണ് ഈ വാസ്തുവിദ്യയുടെ രൂപരേഖ. ഈ കെട്ടിടത്തിന് സവിശേഷമായ സർപ്പിളാകൃതിയിലുള്ള ഇന്റീരിയർ ഉണ്ട്. അവിടെ നാം ജൂൺ പൈക്കിന്റെ ഏറ്റവും പ്രശസ്തമായ വീഡിയോ ആർട്ട് വർക്കുകളിൽ ഒന്നായ ഡാഡിഗ്‌സിയോൺ സ്ഥിതിചെയ്യുന്നു.

### ഡിയോക്‌സുഗുങ്
സിയോളിന്റെ വടക്കൻ ഭാഗത്ത് താമസിക്കുന്ന ആളുകൾക്ക് മ്യൂസിയത്തിന്റെ പ്രവേശനക്ഷമത കൂടുതൽ വർധിപ്പിക്കുന്നതിനായി 1998-ൽ ഡിയോക്‌സുഗുങ്ങിലെ സിയോക്ജോ-ജിയോണിൽ (ജിയോങ്-ഡോംഗ്, ജുങ്-ഗു, സിയോൾ, ദക്ഷിണ കൊറിയ) MMCA യുടെ ആദ്യ ശാഖ സ്ഥാപിതമായി.  മ്യൂസിയത്തിൽ നാല് എക്സിബിഷൻ ഹാളുകളും വിശ്രമ മേഖലകളും ആർട്ട് ഷോപ്പുകളും ഉണ്ട്. മൊത്തം വിസ്തീർണ്ണം ഏകദേശം 3,428 മീ 2 (36,900 ചതുരശ്ര അടി) ആണ്. സിയോളിലെ 99 സെജോംഗ്-ഡേറോ, ജംഗ്-ഗു എന്ന സ്ഥലത്താണ് ഇത് സ്ഥിതിചെയ്യുന്നത്.
### സോൾ
മ്യൂസിയത്തിന്റെ സിയോൾ ശാഖ 2013 നവംബർ 13-ന് ഗ്യോങ്‌ബോക്‌ഗുങ്ങിന് അടുത്തായി തുറന്നു. മുൻ മിലിട്ടറി ഡിഫൻസ് സെക്യൂരിറ്റി കമാൻഡ് കെട്ടിടത്തിനടുത്തായി നിർമ്മിച്ച, വാസ്തുവിദ്യാ രൂപകൽപനയിൽ മഡംഗ് (യാർഡ്) എന്ന ആശയം സ്വീകരിച്ചു. ഇത് കെട്ടിടത്തിന്റെ ബാഹ്യവും ഉൾഭാഗവും ചുറ്റുമുള്ള പരിസ്ഥിതിയുമായി വിജയകരമായി സമന്വയിപ്പിച്ചു. മാടങ്ങ് ഒരു പൊതു വിനോദ ഇടമായും ഔട്ട്ഡോർ കലാപരിപാടികളും നടത്താനുള്ള ഇടമായും പ്രവർത്തിക്കുന്നു. സിയോളിലെ 30 സാംചിയോങ്-റോ, സോഗ്യോക്-ഡോംഗ്, ജോങ്‌നോ-ഗു എന്ന സ്ഥലത്താണ് ഇത് സ്ഥിതിചെയ്യുന്നത്.

### ചിയോങ്ജു
MMCA ചിയോങ്‌ജു, ഒരു സംഭരണ, സംരക്ഷണ കേന്ദ്രം, 2018-ൽ തുറന്നു. അത് കലാ സംരക്ഷണത്തിൽ പ്രൊഫഷണലുകളെ പരിശീലിപ്പിക്കുന്നു. ചിയോങ്‌ജു, ചിയോങ്‌വോൺ-ഗു, 314 സാങ്‌ഡാങ്-റോ എന്ന സ്ഥലത്താണ് ഇത് സ്ഥിതിചെയ്യുന്നത്.
## അവലംബം

## External links

* http://www.mmca.go.kr/exhibitions/exhibitionsDetail.do?menuId=1010000000&exhId=201311010002927
* Inauguration: http://blog.naver.com/imga114?Redirect=Log&logNo=120202629527
* Kwon Mee-yoo (2013) "Traditional, Modern Artists in Conflict over Exhibiting at Deoksu Palace," *The Korea Times* online https://www.koreatimes.co.kr/www/news/culture/2013/11/148_146577.html . 2013-11-20.  Retrieved 2013-12-01.
* Kwaak, Jeyup S. (2013) "Seoul's New Modern Art Museum Opens," *Wall Street Journal* online https://blogs.wsj.com/scene/2013/11/14/seouls-new-temple-to-high-tech-art/. 2013-11-14.   Retrieved 2013-12-01

വർഗ്ഗം:മ്യൂസിയങ്ങൾ
ഭാരതീയ ഭാഷാ ദിനം

തമിഴ് കവി സുബ്രഹ്മണ്യ ഭാരതിയുടെ ജന്മദിനമായ  ഡിസംബർ 11 'ഭാരതീയ ഭാഷാ ദിന'മായി  ആഘോഷിക്കുന്നു. സ്വാതന്ത്ര്യ സമരകാലത്ത് ദേശസ്നേഹം ജ്വലിപ്പിക്കുന്ന അനേകം ഗാനങ്ങൾ എഴുതിയിട്ടുള്ള ദേശീയ കവിയാണ് സുബ്രഹ്മണ്യം ഭാരതി.  

ഇന്ത്യയിലെ എല്ലാ ഉന്നത വിദ്യാഭ്യാസ സ്ഥാപനങ്ങൾക്കും ഡിസംബർ 11 ന് 'ഇന്ത്യൻ ഭാഷാ ദിനം' അഥവാ 'ഇന്ത്യൻ ഭാഷാ ഉത്സവം' ആയി ആഘോഷിക്കാൻ യൂണിവേഴ്സിറ്റി ഗ്രാന്റ്സ് കമ്മീഷൻ (യുജിസി) നിർദ്ദേശം നൽകിയിട്ടുണ്ട്. ബഹുഭാഷാവാദത്തെ ശക്തിപ്പെടുത്തുന്നതിനും കൂടുതൽ ഭാഷകൾ പഠിക്കുന്നതിനും ജനങ്ങളെ നാനാത്വത്തിൽ ഏകത്വം അനുഭവിപ്പിക്കുന്നതിനും പ്രോത്സാഹിപ്പിക്കുന്നതിനും ഇന്ത്യൻ ഭാഷാ ദിനം ആചരിക്കുന്നതിനും ഇന്ത്യൻ ഭാഷാ ഉത്സവമായി ആഘോഷിക്കുന്നതിനും 2021ൽ കേന്ദ്ര വിദ്യാഭ്യാസ മന്ത്രാലയം രൂപീകരിച്ച ഭാരതീയ ഭാഷാ സമിതിയുടെ ശുപാർശചെയ്തിരുന്നു. ഇതിനെ തുടർന്നാണ് തുടർന്നാണ് യുജിസിയുടെ ഈ നിർദ്ദേശം.

## ദിനാചരണത്തിന്റെ ലക്ഷ്യങ്ങൾ
പഠനത്തിന് അനുകൂലമായ അന്തരീക്ഷം സൃഷ്ടിക്കുക, മാതൃഭാഷയിൽ പ്രാവീണ്യം നേടുക, കൂടുതൽ ഇന്ത്യൻ ഭാഷകൾ പഠിക്കാനുള്ള സാഹചര്യം വികസിപ്പിക്കുക എന്നിവയാണ് ഈ ദിനാചരണം കൊണ്ട്  പ്രധാനമായും ലക്ഷ്യമാക്കുന്നത്. അയൽ ഭാഷയെ സ്നേഹിക്കാനും ആസ്വദിക്കാനുമുള്ള മനോഭാവവും അഭിരുചിയും വളർത്തിയെടുക്കാനുതകുന്ന ‘ഭാഷാ സൗഹാർദ്ദം’ സൃഷ്ടിക്കുക കൂടി ഭാഷാ ദിനാചരണം ലക്ഷ്യമാക്കുന്നു.

ഇന്ത്യൻ ഭാഷകളെ പ്രോത്സാഹിപ്പിക്കുന്നതിനായി ഭാരത സർക്കാർ 22 ഭാഷാ കേന്ദ്രങ്ങൾ സ്ഥാപിക്കും. വിവിധമത്സരങ്ങൾ, കളികൾ, പ്രദർശനങ്ങൾ, മറ്റ് പ്രവർത്തനങ്ങൾ എന്നിവയിലൂടെ സർവ്വകലാശാലകളും കോളേജുകളും ഈ ദിനത്തിന്റെ ആചരിക്കുകയും ഒന്നിലധികം ഭാഷകൾ അറിയാവുന്ന അല്ലെങ്കിൽ പ്രധാന ഇന്ത്യൻ ഭാഷകളുടെ ലിപികൾ വായിക്കാൻ കഴിയുന്ന വിദ്യാർത്ഥികളെ അഭിനന്ദിക്കുകയും ചെയ്യണം.

വർഗ്ഗം:വിശേഷദിനങ്ങൾ
വി വി ശിവരാജൻ

മലയാളിയായ ഒരു സസ്യവർഗ്ഗീകരണവിദഗ്ദ്ധനായിരുന്നു **വി വി ശിവരാജൻ (V. V. Sivarajan)**, (ജനനം 20-03-1944, മരണം 18-12-1995). മുപ്പതോളം പുതിയ സസ്യസ്പീഷിസുകളെ വിവരിച്ച അദ്ദേഹം ഇന്ത്യയിൽ പുതിയതായി ഇരുപത്തഞ്ചോളം ചെടികളെയും കണ്ടെത്തി. ഏഴു പുസ്തകങ്ങളും നൂറിലേറെ ഗവേഷണപ്രബന്ധങ്ങളും അദ്ദേഹത്തിന്റേതായിട്ടുണ്ട്. ശിവരാജന്റെ *ഇൻട്രൊഡക്ഷൻ റ്റു പ്ലാന്റ് ടാക്സോണമി (Introduction to Plant Taxonomy)* എന്ന ഗ്രന്ഥം അന്താരാഷ്ട്രപ്രശസ്തമാണ്.

കാലിക്കറ്റ് സർവ്വകലാശാലയിൽ സസ്യശാസ്ത്രവിഭാഗം പ്രൊഫസർ ആയിരുന്നു ശിവരാജൻ. ഇന്ത്യൻ അസോസിയേഷൻ ഫോർ ആഞ്ചിയോസ്പേം ടാക്സോണമി (IAAT) ) തുടങ്ങാൻ മുൻകൈ എടുത്ത അദ്ദേഹം അതിന്റെ ആദ്യ സെക്രട്ടറി ആയിരുന്നു. IAAT യുടെ *റീഡിയ* എന്ന ജേണലിന്റെ എക്സിക്യൂട്ടീവ് എഡിറ്റർ സ്ഥാനവും ശിവരാജൻ വഹിച്ചിട്ടുണ്ട്.  52 ആം വയസ്സിൽ അദ്ദേഹം മരണമടഞ്ഞു. 

## ശിവരാജന്റെ പേരിൽ നാമകരണം ചെയ്യപ്പെട്ട ചില സസ്യങ്ങൾ
* (Annonaceae) *[[Orophea]] sivarajanii* N.Sasidharan
* (Aristolochiaceae) *[[Thottea]] sivarajanii* E.S.S.Kumar, A.E.S.Khan & Binu
* (Balsaminaceae) *[[Impatiens]] sivarajanii* M.Kumar & Sequiera
* (Convolvulaceae) *[[Stictocardia]] sivarajanii* Biju, Pushp. & P.Mathew
* (Eriocaulaceae) *[[Eriocaulon]] sivarajanii* R.Ansari & N.P.Balakr.
* (Menyanthaceae) *[[Nymphoides]] sivarajanii* K.T.Joseph
* (Poaceae) *[[Dimeria]] sivarajanii* N.Mohanan & Ravi
* (Poaceae) *[[Tripogon]] sivarajanii* Sunil

## ശിവരാജൻ കണ്ടെത്തിയ പുതിയ സസ്യങ്ങൾ

# Ardisia stonei Sasidh. & Sivar. 
# Argostemma anupama Sivar. 
# Aristolochia krisagathra Sivar. 
# Borreria malabarica Sivar. & Manilal
# Borreria ocymoides var. thekkumalensis Sivar. & K.T.Joseph
# Borreria stricta var. rosea Sivar. & Manilal
# Cleistanthus sankunnianus Sivar. & Balach. 
# Curcuma ecalcarata Sivar. & Balach. 
# Curcuma peethapushpa Sasidh. & Sivar. 
# Geissaspis tenella var. malabarica Sivar. & A.Babu
# Hedyotis erecta Manilal & Sivar. 
# Heliotropium keralense Sivar. & Manilal
# Hydnocarpus pendulus Manilal, T.Sabu & Sivar. 
# Julostylis ampumalensis Pradeep & Sivar. 
# Justicia ekakusuma Pradeep & Sivar. 
# Lindernia calemeriana Sivar. 
# Lindernia manilaliana Sivar. 
# Lindernia tenuifolia var. pygmaea Sivar. & P.Mathew
# Nymphoides krishnakesara K.T.Joseph & Sivar.
# Orophea malabarica Sasidh. & Sivar. 
# Phyllanthus kozhikodianus Sivar. & Manilal
# Portulaca oleracea var. linearifolia Sivar. & Manilal
# Psilanthus bababudanii Sivar., Biju & P.Mathew
# Psilanthus bridsoniae Sivar., Biju & P.Mathew
# Psilanthus malabaricus Sivar., Biju & P.Mathew
# Rotala cookii K.T.Joseph & Sivar. 
# Rotala malabarica Pradeep, K.T.Joseph & Sivar. 
# Rotala vasudevanii K.T.Joseph & Sivar. 
# Sauropus saksenanus Manilal, Prasann. & Sivar. 
# Sauropus varieri Sivar. & Balach. 
# Sida fryxellii Sivar. & Pradeep
# Sida sivarajanii Tambde, Sardesai & A.K.Pandey
# Spermacoce ramanii Sivar. & R.V.Nair
# Tarenna trichurensis Sasidh. & Sivar. 
# Thottea duchartrei Sivar., A.Babu & Balach. 
# Thottea ponmudiana Sivar. 
# Vitex negundo var. purpurascens Sivar. & Moldenke

## അവലംബം

## പുറത്തേക്കുള്ള കണ്ണികൾ
* https://botany.uoc.ac.in/index.php/2016-06-16-10-26-24/2017-08-14-10-57-47/endowments/vv-sivarajan-endowment
വർഗ്ഗം:സസ്യശാസ്ത്രജ്ഞർ
ജിയോവാനി റിബിസി

**ജിയോവാനി റിബിസി**  (ജനനം ഡിസംബർ 17, 1974) സ്നീക്കി പീറ്റ് എന്ന ടിവി പരമ്പരയിലും  ലോസ്റ്റ് ഇൻ ട്രാൻസ്ലേഷൻ (2003), ടെഡ് (2012), അതിന്റെ തുടർച്ചയായ ടെഡ് 2 (2015), കോൺട്രാബാൻഡ് (2012) സെൽമ (2014), എ മില്യൺ വേസ് ടു ഡൈ ഇൻ വെസ്റ്റ് (2014) എന്നീ ചിത്രങ്ങളിലും അഭിനയിച്ചതിന് പ്രശസ്തി നേടിയ ഒരു അമേരിക്കൻ നടനാണ്.  ദി വണ്ടർ ഇയേഴ്‌സ്, മൈ നെയിം ഈസ് ഏൾ, ഫ്രണ്ട്സ് തുടങ്ങിയ ടെലിവിഷൻ പരമ്പരകളിലും അദ്ദേഹം ആവർത്തിച്ചുള്ള വേഷങ്ങൾ ചെയ്തു.

## മുൻകാലജീവിതം
1974 ഡിസംബർ 17 ന് അമേരിക്കൻ ഐക്യനാടുകളിലെ ലോസ് ഏഞ്ചൽസിലാണ് റിബിസി ജനിച്ചത്. അദ്ദേഹത്തിന്റെ പിതാവ് അൽ റിബിസി  ഒരു സംഗീതജ്ഞനായിരുന്ന അദ്ദേഹത്തിന്റെ പിതാവ് അൽ റിബിസി പീപ്പിൾ! എന്ന റോക്ക് ബാൻറിലെ കീബോർഡ് പ്ലെയറായിരുന്നു, മാതാവ് ഗേ അഭിനേതാക്കളുടെയും എഴുത്തുകാരുടെയും മാനേജരായി പ്രവർത്തിച്ചിരുന്നു. നടി മരിസ റിബിസിയുടെ ഇരട്ട സഹോദരനായ ജിയോവാനി ശബ്ദ നടി ജിന റിബിസിയുടെയും സഹോദരനാണ്.

## കരിയർ
ചെറുപ്പത്തിൽ തന്നെ അഭിനയിക്കാൻ തുടങ്ങിയ റിബിസി , 1980 കളിലെ മൈ ടൂ ഡാഡ്‌സ് എന്ന സിറ്റ്‌കോമിലും 1990 കളിലെ സിനിമകളിലും വേഷങ്ങൾ ചെയ്തിരുന്നു. മൈ നെയിം ഈസ് ഏൾ എന്ന ചിത്രത്തിലെ വേഷത്തിന്, ഒരു കോമഡി പരമ്പരയിലെ മികച്ച അതിഥി നടനുള്ള പ്രൈംടൈം എമ്മി അവാർഡിന് അദ്ദേഹത്തെ നാമനിർദ്ദേശം ചെയ്യപ്പെട്ടു. ജെയിംസ് കാമറൂണിന്റെ അവതാറിൽ റിബിസി അഭിനയിച്ചിരുന്നു.

## അവലംബം
ജെമൈൻ ക്ലെമന്റ്

**ജെമൈൻ ആറ്റേ മഹാന ക്ലെമന്റ്** (ജനനം 10 ജനുവരി 1974) ഒരു ന്യൂസിലാൻഡ് നടനും ഹാസ്യനടനും സംഗീതജ്ഞനും ചലച്ചിത്ര നിർമ്മാതാവുമാണ്. ഫ്ലൈറ്റ് ഓഫ് ദി കോൺകോർഡ്സ് എന്ന മ്യൂസിക്കൽ കോമഡി ജോഡിയായി ബ്രെറ്റ് മക്കെൻസിയുമായി ചേർന്ന് നിരവധി ആൽബങ്ങൾ പുറത്തിറക്കിയിട്ടുള്ള അദ്ദേഹം കൂടാതെ ബിബിസിക്കും എച്ച്ബിഒയ്ക്കുമായി സൃഷ്ടിച്ച ഒരേ പേരിലള്ള കോമഡി പരമ്പരയ്ക്ക്  ആറ് പ്രൈംടൈം എമ്മി നാമനിർദ്ദേശങ്ങൾ ലഭിച്ചു.

ഡിന്നർ ഫോർ ഷ്മക്സ് (2010), മെൻ ഇൻ ബ്ലാക്ക് 3 (2012), പീപ്പിൾ പ്ലേസ് തിംഗ്സ് (2015), ഹ്യൂമർ മി (2017), ദി ഫെസ്റ്റിവൽ (2018) തുടങ്ങിയ ചിത്രങ്ങളിൽ അദ്ദേഹം വേഷങ്ങൾ ചെയ്തിട്ടുണ്ട്. ഡെസ്പിക്കബിൾ മി (2010), റിയോ (2011), റിയോ 2 (2014), മോന (2016), ദി ലെഗോ ബാറ്റ്മാൻ മൂവി (2017) എന്നീ ചിത്രങ്ങൾക്ക് അദ്ദേഹം ശബ്ദം നൽകിയിട്ടുണ്ട്. 2014-ൽ, ടൈക വെയ്റ്റിറ്റിയുമായി സഹ-രചയിതാവ്, സഹസംവിധാനം, സഹനടനം എന്നിവയും ചെയ്ത വാട്ട് വി ഡു ഇൻ ദ ഷാഡോസ് എന്ന ചിത്രത്തിലൂടെ അദ്ദേഹം സംവിധാനരംഗത്തേക്ക് കടക്കുകയും അത്  പിന്നീട് അതേ പേരിൽ എഫ്എക്സ് ടെലിവിഷൻ പരമ്പരയ്ക്കായി ഒരു ഷോ ആയി രൂപാന്തരപ്പെടുകയും ചെയ്തു.

## മുൻകാലജീവിതം
1974 ജനുവരി 10 ന് വൈരരാപ്പയിലെ മാസ്റ്റർട്ടണിൽ ജനിച്ച ക്ലെമന്റ്  അവിടെ ഒരു തൊഴിലാളിവർഗ കുടുംബത്തിൽ മാതാവ്, മുത്തശ്ശി മൈക്കര എന്നിവരുടെ സംരക്ഷണത്തിൽ രണ്ട് സഹോദരങ്ങളോടൊപ്പം വളർന്നു.

## അവലംബം
എമിറേറ്റ്സ് ലൂണാർ മിഷൻ

**എമിറേറ്റ്സ് ലൂണാർ മിഷൻ** (    ) യുണൈറ്റഡ് അറബ് എമിറേറ്റ്‌സ്ന്റെ  ചന്ദ്രനിലേക്കുള്ള ആദ്യ ദൗത്യമാണ്. 

മുഹമ്മദ് ബിൻ റാഷിദ് സ്‌പേസ് സെന്റർ  (എംബിആർഎസ്‌സി) ആണ് ഈ  ദൗത്യം നടത്തുന്നത്. ***റാഷിദ്*** എന്ന ചാന്ദ്ര റോവർ ചന്ദ്രനിലേക്ക് ഐസ്‌പേസിന്റെ ഹകുട്ടോ -ആർ മിഷൻ 1 എന്ന  ലാൻഡറിൽ അയച്ചു .   2022 ഡിസംബർ 11 ന് ഫാൽക്കൺ 9 ബ്ലോക്ക് 5 റോക്കറ്റിൽ ഇത് വിക്ഷേപിച്ചു,  ഈ റോവർ അറ്റ്ലസ് കാർട്ടറിൽ ഇറങ്ങും . 

രണ്ട് ഹൈ റെസല്യൂഷൻ ക്യാമറകൾ, ചെറിയ വിശദാംശങ്ങൾ പകർത്താൻ ഒരു മൈക്രോസ്കോപ്പിക് ക്യാമറ, ഒരു തെർമൽ ഇമേജിംഗ് ക്യാമറ എന്നിവ *റാഷിദിൽ* സജ്ജീകരിച്ചിട്ടുണ്ട്. ചന്ദ്രന്റെ പ്ലാസ്മയെക്കുറിച്ച് പഠിക്കാൻ രൂപകൽപ്പന ചെയ്ത ഒരു ലാംഗ്മുയർ പേടകവും റോവർ വഹിക്കും, കൂടാതെ ചന്ദ്രന്റെ പൊടി എന്തുകൊണ്ടാണ് ഇത്രയധികം ഒട്ടിപ്പിടിക്കുന്നത് എന്ന് വിശദീകരിക്കാനും ഇത്  ശ്രമിക്കും.  ചന്ദ്രോപരിതലം, ചന്ദ്രോപരിതലത്തിലെ ചലനശേഷി, വ്യത്യസ്ത പ്രതലങ്ങൾ ചന്ദ്രകണങ്ങളുമായി എങ്ങനെ ഇടപെടുന്നു തുടങ്ങിയ കാര്യങ്ങൾ റോവർ പഠിക്കും.  

## അവലോകനം
വരുണ ഷെട്ടി

മലയാളം - തമിഴ് - ഭാഷാ ചിത്രങ്ങൾ ചെയ്തിട്ടുള്ള ഒരു ഇന്ത്യൻ നടിയാണ് **വരുണ ഷെട്ടി** . രഞ്ജിത്ത് ബാജ്‌പെ തന്റെ ആദ്യ സംവിധാന സംരംഭമായ തുളു ചിത്രമായ നീരിൽ അവളെ അവതരിപ്പിച്ചു.  പിന്നീട് അവർ ഒരു തലൈ രാഗം ശങ്കറിന് കീഴിൽ അദ്ദേഹത്തിന്റെ യുഎഇ ആസ്ഥാനമായുള്ള *മണൽ നഹരം* എന്ന ദ്വിഭാഷ ത്രില്ലറിൽ ജോലി ചെയ്തു,  പിന്നീട് അവർ യുഎഇയിൽ വീണ്ടും ചിത്രീകരിച്ച മോഹൻലാൽ ചിത്രമായ *[[രസം (ചലച്ചിത്രം)|രസം]]*, എന്ന ചിത്രത്തിന്റെ   കരാർ ഒപ്പിട്ടു. രണ്ട് സിനിമകളും പുറത്തിറങ്ങി.

## സ്വകാര്യ ജീവിതം
വരുണ ഷെട്ടി ദുബായിൽ ജനിച്ചു, ദുബായിലെ "ഔർ ഓൺ ഇന്ത്യൻ ഹൈസ്‌കൂളിൽ" പഠിച്ചു, മണിപ്പാൽ യൂണിവേഴ്‌സിറ്റി ദുബായിൽ നിന്ന് എംബിഎ പൂർത്തിയാക്കി. ദുബായിൽ നടന്ന ഒരു ഓഡിഷനിലൂടെ  "നീരെൽ" എന്ന ചിത്രത്തിലേക്ക് പ്രധാന കഥാപാത്രത്തെ അവതരിപ്പിക്കാൻ തിരഞ്ഞെടുക്കപ്പെട്ടു.  പൃഥ്വീരാജ് ഹെഗ്ഡേ ആണ് ഭർത്താവ്.

## ഫിലിമോഗ്രഫി

## അവലംബം

## ബാഹ്യ ലിങ്കുകൾ

* 
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
ദ നാഷണൽ ആർട്ട് സെന്റർ

ജപ്പാനിലെ ടോക്കിയോയിലെ മിനാറ്റോയിലെ റോപ്പോംഗിയിൽ സ്ഥിതിചെയ്യുന്ന ഒരു മ്യൂസിയമാണ് **നാഷണൽ ആർട്ട് സെന്റർ** (国立新美術館, കൊകുരിത്സു ഷിൻ-ബിജുത്സുകൻ) (NACT) . ഏജൻസി ഫോർ കൾച്ചറൽ അഫയേഴ്‌സിന്റെയും നാഷണൽ മ്യൂസിയംസ് ഇൻഡിപെൻഡന്റ് അഡ്മിനിസ്‌ട്രേറ്റീവ് ഇൻസ്റ്റിറ്റിയൂഷന്റെയും സംയുക്ത പദ്ധതിയായ ഇത് മുമ്പ് ടോക്കിയോ സർവകലാശാലയുടെ ഗവേഷണ സൗകര്യം കൈവശപ്പെടുത്തിയിരുന്ന സ്ഥലത്താണ് സ്ഥിതിചെയ്യുന്നത്.

കിഷോ കുറോകാവയാണ് ഈ കെട്ടിടം രൂപകല്പന ചെയ്തിരിക്കുന്നത്. രാജ്യത്തെ ഏറ്റവും വലിയ പ്രദർശന സ്ഥലങ്ങളിൽ ഒന്നാണിത്. ടോക്കിയോ മെട്രോ ചിയോഡ ലൈനിലെ നോഗിസാക സ്റ്റേഷനിൽ നിന്നാണ് ഇതിന്റെ പ്രവേശനം.

ജപ്പാനിലെ മറ്റ് ദേശീയ ആർട്ട് മ്യൂസിയങ്ങളിൽ നിന്ന് വ്യത്യസ്തമായി, ശേഖരവും സ്ഥിരമായ പ്രദർശനവും ക്യൂറേറ്ററുകളും ഇല്ലാത്ത ഒരു 'ശൂന്യമായ മ്യൂസിയം' ആണ് NACT. ജർമ്മൻ ഭാഷ സംസാരിക്കുന്ന പ്രദേശങ്ങളിലെ കുൻസ്തല്ലെ പോലെ, മറ്റ് ഓർഗനൈസേഷനുകൾ സ്പോൺസർ ചെയ്യുകയും ക്യൂറേറ്റ് ചെയ്യുകയും ചെയ്യുന്ന താൽക്കാലിക പ്രദർശനങ്ങൾ ഇവിടെ നടത്തുന്നു. 2007 ലെ അതിന്റെ ആദ്യ സാമ്പത്തിക വർഷത്തിൽ, കലാസംഘങ്ങൾ സംഘടിപ്പിച്ച 69 പ്രദർശനങ്ങളും NACT സംഘടിപ്പിച്ച 10 പ്രദർശനങ്ങളും ഉണ്ടായിരുന്നു. 2007 ഏപ്രിൽ 7 നും ജൂലൈ 2 നും ഇടയിൽ നടന്ന മോനെറ്റ് എക്‌സിബിഷൻ, ജപ്പാനിൽ മാത്രമല്ല, ലോകത്ത് ഏറ്റവും കൂടുതൽ ആളുകൾ സന്ദർശിക്കുന്ന രണ്ടാമത്തെ പ്രദർശനമായിരുന്നു ഇത് .

ഇതിന്റെ ഗ്രാഫിക് വിഷ്വൽ ഐഡന്റിറ്റി വികസിപ്പിച്ചെടുത്തത് ടോക്കിയോ ആസ്ഥാനമായുള്ള സമുറായ് ഇൻ‌കോർപ്പറേറ്റിലെ ഗ്രാഫിക് ഡിസൈനർ കാശിവ സാറ്റോ ആണ്.

File:TheNationalArtCenterTokyo 2.JPG|Lobby
File:空中レストラン.JPG|Brasserie Paul Bocuse Le Musée
File:The National Art Center Courtyard 2015.jpg|Courtyard
File:National Art Center stairs 2015.jpg|Stairs


## അവലംബം

## External links

*The National Art Center, Tokyo website in English

വർഗ്ഗം:മ്യൂസിയങ്ങൾ
നെയ്യാറ്റിൻകര കോമളം

മലയാള സിനിമയിലെ ആദ്യകാല നായികയായിരുന്നു കോമളാ മേനോൻ എന്ന **നെയ്യാറ്റിൻകര കോമളം (ജീവിതകാലം: 1928-2024)**. പ്രേംനസീറിൻറെ ആദ്യനായികയെന്ന നിലയിലാണ് അവർ ചലച്ചിത്രലോകത്ത് കൂടുതലായി അറിയപ്പെടുന്നത്. തുടക്കത്തിൽ കേവലം അഞ്ചുചിത്രങ്ങളിൽ മാത്രം അഭിനിയിച്ചതിനുശേഷം അവർ അഭിനയരംഗം വിട്ടൊഴിഞ്ഞു. കാട് പ്രമേയമാക്കി മലയാള ഭാഷയിൽ ആദ്യമിറങ്ങിയ സിനിമയായ വനമാലയിലൂടെയാണ്  കോമളം ചലച്ചിത്ര ലോകത്ത് പ്രവേശിക്കുന്നത്. പിന്നീട് ആത്മശാന്തി, സന്ദേഹി, ന്യൂസ്പേപ്പർബോയ് തുടങ്ങി ഏതാനും  ചിത്രങ്ങളിൽ അവർ  വേഷമിട്ടു. പ്രേം നസീറിന്റെ ആദ്യ സിനിമയും കോമളത്തിൻറെ മുന്നാമത്തെ ചിത്രമായിരുന്ന മരുകളിൽ അഭിനയിച്ചതോടെ അവർ  കൂടതൽ അറിയപ്പെട്ടു. അബ്ദുൾഖാദർ എന്ന പേരിൽ പ്രേം നസീർ ആദ്യമായി നായകനായി അഭിനയിച്ചത് ഈ ചിത്രത്തിലായിരുന്നു. ചെന്നൈയിൽവച്ച് ചിത്രീകരിച്ച ആത്മശാന്തിയിൽ മിസ്‌ കുമാരിയൊടൊപ്പമാണ് അവർ അഭിനയിച്ചത്. പി. രാമദാസ് സംവിധാനം ചെയ്ത് 1955 ൽ പുറത്ത് വന്ന ഒരുകൂട്ടം കോളേജ് വിദ്യാർത്ഥികളുടെ പരീക്ഷണസംരംഭമായിരുന്ന ന്യൂസ്പേപ്പർ ബോയ് ഏറെ ജനശ്രദ്ധനേടിയ സിനിമയായിരുന്നു.

## ആദ്യകാലം
തിരുവനന്തപുരം ജില്ലയിലെ നെയ്യാറ്റിൻ‌കരയിൽ പൊതുമരാമത്തു വകുപ്പിൽ ഉദ്യോഗസ്ഥനായിരുന്ന പങ്കജാക്ഷ‌മേനോൻ, അദ്ധ്യാപികയായിരുന്ന കുഞ്ഞിയമ്മ എന്നിവരുടെ ഏഴുമക്കളിൽ അഞ്ചാമത്തെ കുട്ടിയായി കോമള മോനോൻ ജനിച്ചു. കോമളത്തിനു് അഞ്ചു വയസ് പ്രായമുള്ളപ്പോൾ അവരുടെ പിതാവ് മരണമടഞ്ഞു. പിന്നീടു് അമ്മാവന്മാരുടെ സംരക്ഷണയിലാണ് അവർ വളർന്നത്. നെയ്യാറ്റിൻ‌കര സെന്റ് തെരേസാസ് ഇംഗ്ലീഷ് കോൺ‌വെന്റ് സ്കൂളിൽ പഠനം നടത്തിയ അവർ അവിടെനിന്ന് പത്താംക്ലാസ് കഴിഞ്ഞു നിൽക്കുന്ന കാലത്താണ് തീയേറ്റർ മാനേജരായി ജോലി ചെയ്തിരുന്ന  സഹോദരീ ഭർത്താവ് കൈയ്യാലം കൃഷ്ണൻ നായർ വഴി ‘നല്ല തങ്ക’ എന്ന സിനിമയിൽ നായികയായി അഭിനയിക്കാനുള്ള ക്ഷണം ലഭിക്കുന്നത്.  ഒരു യാഥാസ്ഥിതിക കുടുംബത്തിലെ അംഗമായിരുന്ന കോമളത്തിനു് ബന്ധുക്കളിൽ നിന്ന് ശക്തമായ എതിർപ്പുകൾ നേരിടേണ്ടി വന്നതോടെ താൽക്കാലികമായി ഈ ശ്രമം ഉപേക്ഷിച്ചു. താമസിയാതെ കാട് പ്രമേയമാക്കിയുള്ള 'വനമാല' എന്ന ചിത്രത്തിൽ നായികയായി അഭിനയിക്കുവാനുള്ള ക്ഷണം ഇക്കാലത്ത് ലഭിച്ചു. കടുത്ത എതിർപ്പുകളെ അവഗണിച്ചുകൊണ്ട് ഈ ചിത്രത്തിൽ അവർ അഭിനയിച്ചു. രണ്ടാമതായി അഭിനയിച്ച ചിത്രമായ ആത്മശാന്തിയിൽ അവർ നായികയുടെ അനുജത്തിയുടെ വേഷം ചെയ്തു. പിന്നീട് പ്രേംനസീറിന്റെ ആദ്യനായികയായി 'മരുമകൾ' എന്ന ചിത്രത്തിൽ അഭിനയിച്ചു. എഫ്. നാഗൂർ തമിഴ്, തെലുങ്ക്, മലയാള ഭാഷകളിലായി സംവിധാനം ചെയ്ത ‘സന്ദേഹം’ എന്ന ചിത്രത്തിൽ എം.ജി.ആറിന്റെ സഹോദരൻ എം.ജി.ചക്രപാണിയുടെ നായികയായി അവർ വേഷമിട്ടു. ഇക്കാലത്ത്  മെരിലാന്റ് അടക്കമുള്ള വിവിധ സിനിമാനിർമ്മാണ കമ്പനികൾ അവരുടെ സിനിമകളിൽ അഭിനയിക്കുവാനുള്ള ക്ഷണവുമായി എത്തി. മെരിലാൻഡിൽ ചിത്രീകരിച്ച ഭക്തവിജയ എന്ന ചിത്രത്തിലേക്ക്‌ ക്ഷണം ലഭിച്ചുവെങ്കിലും അതിൽ അഭിനയിക്കാൻ സാധിച്ചില്ല. സമൂഹത്തിൽ നിന്നും, സ്വന്തം ബന്ധുക്കളിൽനിന്നും തുടരെ ഉണ്ടായ കടുത്ത എതിർപ്പുകളെ പിന്നീട് അതിജീവിക്കാൻ കഴിയാതെവന്നതോടെ ഇരുപത്തിയൊന്നാമത്തെ വയസ്സിൽ അവർ അഭിനയരംഗത്തോട് വിടപറഞ്ഞു. ഏറെക്കാലങ്ങൾക്കുശേഷം അഭിനയരംഗത്തേക്ക് ഒരു തിരിച്ചുവരവിനു ശ്രമിച്ച അവർ ‘ആരാധന’, ‘ആ പെൺകുട്ടി നീ ആയിരുന്നെങ്കിൽ’ തുടങ്ങി ഏതാനും  ചിത്രങ്ങളിൽ ചെറു വേഷങ്ങളിൽ പ്രത്യക്ഷപ്പെട്ടിരുന്നു.

## സിനിമകൾ

## അവലംബം

വർഗ്ഗം:മലയാളചലച്ചിത്രനടിമാർ
ജനനി (ചലച്ചിത്രം)

1999-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ***ജനനി.*** , രാജീവ്നാഥ് സംവിധാനം ചെയ്തു, സിദ്ദിഖ് പ്രധാന വേഷത്തിൽ അഭിനയിച്ചു. ആ വർഷത്തെ മികച്ച സംവിധാനത്തിനുള്ള ദേശീയ ചലച്ചിത്ര പുരസ്കാരം രാജീവ് നാഥിന് ഈ ചിത്രത്തിലൂടേ ലഭിച്ചു.   

## സംഗ്രഹം
അനാഥയായ ഒരു കുഞ്ഞിനെ പരിപാലിക്കുന്ന ഏഴ് കന്യാസ്ത്രീകളുടെ കഥയാണ് ചിത്രം പറയുന്നത്. 

## അഭിനേതാക്കൾ

* പിതാവായി സിദ്ദിഖ്
* സിസ്റ്റർ മേരി ആൻ ആയി കവിത ലാഡ്‌നിയർ
* ലത്തീഫ് ഡോക്ടറായി
* സീനിയർ വിക്ടോറിയയായി റോസ്ലിൻ
* വേലക്കാരി ഏലിയാമ്മയായി ശാന്തകുമാരി
* രുഖ്മിണി

## സ്വീകരണം
2000-ൽ പാം സ്പ്രിംഗ്സ് ഫിലിം ഫെസ്റ്റിവലിൽ സിനിമയെ അവലോകനം ചെയ്തുകൊണ്ട് *വെറൈറ്റിയിലെ* റോബർട്ട് കോഹ്‌ലർ അഭിപ്രായപ്പെട്ടു, "പ്രായമായ ഒരു കന്യാസ്ത്രീ കോൺവെന്റ് സംസ്കാരത്തിലേക്ക് എങ്ങനെ യോജിക്കും എന്നതിനെക്കുറിച്ചുള്ള ഒരു നാടകമായി കാണപ്പെടുന്നത് വിവിധ നിരുപദ്രവകരമായ ബന്ധങ്ങളുടെ ക്രമരഹിതമായ ക്രമങ്ങളിൽ ലയിക്കുന്നു". 

## അവലംബം

## പുറംകണ്ണികൾ

* 
വർഗ്ഗം:1999-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ദേശീയ ചലച്ചിത്രപുരസ്കാരങ്ങൾ
വർഗ്ഗം:രാജീവ് നാഥ് സംവിധാനം ചെയ്ത ചലച്ചിത്രങ്ങൾ
തണൽ

രാജീവ്നാഥ് സംവിധാനം ചെയ്ത് വിക്രമൻ നായർ നിർമ്മിച്ച 1978-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ***തണൽ*** . അടൂർ ഭാസി, ജോർജ് ചെറിയാൻ, എം ജി സോമൻ, റാണി ചന്ദ്ര എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ജിതിൻ ശ്യാം ആണ് ചിത്രത്തിന് സംഗീതം നൽകിയിരിക്കുന്നത്. ബിച്ചു തിരുമല ഗാനങ്ങൾ എഴുതി  

## താരനിര

* അടൂർ ഭാസി
* ജോർജ് ചെറിയാൻ
* എം ജി സോമൻ
* റാണി ചന്ദ്ര
* രവി മേനോൻ
* ഊർമ്മിള

ജിതിൻ ശ്യാം സംഗീതം പകർന്ന ചിത്രത്തിന് വരികൾ എഴുതിയിരിക്കുന്നത് ബിച്ചു തിരുമലയാണ് .

## അവലംബം

## പുറംകണ്ണികൾ

* 
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:രാജീവ് നാഥ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:രവികിരൺ ചിതസംയോജനം ചെയ്ത ചലച്ചിത്രങ്ങൾ
റാം രഖ

ഒരു ഇന്ത്യൻ വിപ്ലവകാരിയും പഞ്ചാബിൽ നിന്നുള്ള ഗദർ പാർട്ടി അംഗവുമായിരുന്നു **പണ്ഡിറ്റ് റാം രഖ**[ (1884-1919) . ബർമ്മ ഗൂഢാലോചന കേസിലെ പങ്കാളിത്തത്തിനും സെല്ലുലാർ ജയിലിൽ മനുഷ്യത്വരഹിതമായ പീഡനത്തിന് ഇരയായതിനുമാണ് അദ്ദേഹം പ്രാഥമികമായി അറിയപ്പെട്ടിരുന്നത്.
## വിപ്ലവ പ്രവർത്തനങ്ങൾ
രഖ പഞ്ചാബിലെ ഹോഷിയാർപൂരിൽ താമസിക്കുന്ന ജവാഹിർ റാമിന്റെ മകനായിരുന്നു. ബർമ്മയിലും മലയയിലും സിംഗപ്പൂരിലും ബ്രിട്ടീഷ് പട്ടാളത്തിലെ ഇന്ത്യൻ സൈനികർക്കിടയിൽ കലാപം സൃഷ്ടിക്കുന്നതിനായി സോഹൻലാൽ പഥക്കുമായി സഹകരിച്ച് പ്രവർത്തിച്ചു. മറ്റ് മൂന്ന് കൂട്ടാളികളായ മുജ്തബ ഹുസൈൻ, അമർ സിംഗ്, അലി അഹമ്മദ് എന്നിവരോടൊപ്പം അവർ ബർമ്മയിലേക്ക് യാത്ര ചെയ്യുകയും ബർമ്മയിൽ ഇന്ത്യയുടെ സ്വാതന്ത്ര്യ പ്രസ്ഥാനത്തിന്റെ സന്ദേശം നൽകുകയും ചെയ്തു. ബോംബുകളുടെ നിർമ്മാണത്തിനുള്ള സാമഗ്രികൾ ശേഖരിക്കുന്നതിൽ രാം രഖ സ്വയം ഏർപ്പെട്ടിരുന്നു. അവ ലഭ്യമായ ബാങ്കോക്കിൽ നിന്ന് സുരക്ഷിതമാക്കേണ്ടതായിരുന്നു. കലാപം പൊട്ടിപ്പുറപ്പെട്ടപ്പോൾ അദ്ദേഹം ഇല്ലായിരുന്നു. എന്നാൽ പരിപാടി കഴിഞ്ഞ് കുറച്ച് ദിവസങ്ങൾക്ക് ശേഷം സിംഗപ്പൂരിൽ എത്തി.  വിപ്ലവം ആരംഭിച്ചുകഴിഞ്ഞാൽ ജർമ്മനി തങ്ങളുടെ സഹായത്തിന് വരാൻ വൈകില്ലെന്ന് അദ്ദേഹം വിശ്വസിച്ചു. ആയുധങ്ങളുടെയും വെടിക്കോപ്പുകളുടെയും ദൗർലഭ്യം കാരണം അവസാന നിമിഷം ഉപേക്ഷിക്കേണ്ടി വന്ന 1915 ലെ ബക്രി ഈദ് ദിനത്തിൽ കലാപം ഉണ്ടാക്കാൻ റംഗൂണിൽ ഒരു പ്രമേയം എടുത്തു. ഇത് ക്രിസ്മസിന് മാറ്റിവച്ചു. അത് ഒരിക്കലും നടന്നില്ല. ഒന്നാം മണ്ഡലേ ഗൂഢാലോചന കേസുമായി ബന്ധപ്പെട്ട് ശേഖരിച്ച വിവരങ്ങളുടെ അടിസ്ഥാനത്തിൽ, പോലീസ് നാല് വിപ്ലവകാരികളെയും പരസ്പരം വളരെ അകലെയല്ലാതെ വ്യത്യസ്ത സമയങ്ങളിൽ അറസ്റ്റ് ചെയ്യുകയും 1917-ൽ മണ്ഡലേ ഗൂഢാലോചനക്കേസ് ആരംഭിക്കുകയും ചെയ്തു. മാർച്ച് 28 ന് മണ്ടലേയിൽ വിചാരണ ആരംഭിച്ചു രാജാവിനെതിരെ യുദ്ധം ചെയ്യുക, ഗൂഢാലോചന, സൈന്യത്തിന്റെ വിശ്വസ്തതയിൽ കൃത്രിമം കാണിക്കൽ തുടങ്ങിയ കുറ്റങ്ങളാണ് ചുമത്തിയിരിക്കുന്നത്. തെളിവുകൾ യു.എസ്.എയിലെ ഗദ്ദർ പാർട്ടി, കലാപത്തിലെ ജർമ്മൻ സഹകരണം, ഇന്ത്യൻ വിപ്ലവകാരികളുമായുള്ള ബന്ധം, കുറ്റാരോപിതരായ വ്യക്തികളുടെ വ്യക്തിപരമായ ഉത്തരവാദിത്തം എന്നിവയുടെ പല വശങ്ങളും ഉൾക്കൊള്ളുന്നു.1917 ജൂലൈ 6-ന് വിധി പുറപ്പെടുവിച്ചു, കൂടാതെ :-  ജയ്പൂരിലെ മുജ്തബ ഹുസൈൻ, ലുധിയാനയിലെ അമർ സിംഗ്,  ഫൈസാബാദ് ജില്ലയിലെ അലി അഹമ്മദ് സാദിഖ് എന്നിവരെ വധശിക്ഷയ്ക്ക് വിധിച്ചു.  രാം രഖയെ ജീവപര്യന്തം തടവിന് ശിക്ഷിച്ചു. പ്രതികളുടെ എല്ലാ സ്വത്തും സംസ്ഥാനത്തിന് കണ്ടുകെട്ടി. അപ്പീലിൽ കേസ് പുനഃപരിശോധിച്ച ലെഫ്റ്റനന്റ് ഗവർണർ സ്വത്ത് കണ്ടുകെട്ടുന്നതുമായി ബന്ധപ്പെട്ട ഭേദഗതികളോടെ വിധി സ്ഥിരീകരിച്ചു. 1917 ഡിസംബർ 7-ന് പുറപ്പെടുവിച്ച ഒരു റംഗൂൺ പ്രസ് നോട്ട്, ഓരോ പ്രതിയുടെയും വധശിക്ഷ കൗൺസിലിലെ ഗവർണർ ജനറൽ ജീവപര്യന്തം തടവിലാക്കാവുന്ന ഒന്നായി ഇളവ് ചെയ്തതായി പ്രഖ്യാപിച്ചു.

## മരണം
ശിക്ഷ അനുഭവിക്കുന്നതിനായി രാം രഖയെ ആൻഡമാൻ സെല്ലുലാർ ജയിലിലേക്ക് അയച്ചു. അപമാനകരമായ സാഹചര്യങ്ങൾക്ക് കീഴ്പ്പെടാത്തതിനും തടവുകാർക്ക് വിധേയരായ മനുഷ്യത്വരഹിതമായ പെരുമാറ്റത്തെ ചെറുക്കുന്നതിനും ജയിൽ അധികാരികളുമായി അദ്ദേഹം കലഹിച്ചു. അദ്ദേഹത്തിന്റെ വിശുദ്ധ നൂൽ എടുത്തുമാറ്റാൻ ജയിൽ അധികൃതർ ശ്രമിച്ചു. ഹിന്ദു ബ്രാഹ്മണനായതിനാൽ ഇതിനെതിരെ പ്രതിഷേധിച്ചു. കീഴടങ്ങാൻ നിർബന്ധിച്ചതിന് ദയാരഹിതമായി ആക്രമിക്കപ്പെട്ടു. ഇതിൽ പ്രതിഷേധിച്ച് അദ്ദേഹം നിരാഹാരസമരം തുടങ്ങി. മരണത്തിന് കീഴടങ്ങുന്നതിന് മുമ്പ്, അദ്ദേഹം രക്തം ഛർദ്ദിക്കുന്നുണ്ടായിരുന്നു. 1919-ൽ അദ്ദേഹം അന്തരിച്ചു.
## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
തോർ: ലവ് ആൻഡ് തണ്ടർ

**തോർ: ലവ് ആൻഡ് തണ്ടർ**, മാർവൽ കോമിക്‌സിലെ തോർ എന്ന കഥാപാത്രത്തെ അടിസ്ഥാനമാക്കി 2022-ൽ പുറത്തിറങ്ങിയ ഒരു അമേരിക്കൻ സൂപ്പർഹീറോ ചിത്രമാണ്. മാർവൽ സ്റ്റുഡിയോ നിർമ്മിച്ച് വാൾട്ട് ഡിസ്നി സ്റ്റുഡിയോ മോഷൻ പിക്‌ചേഴ്‌സ് വിതരണം ചെയ്ത ഈ ചിത്രം *[[തോർ: റാഗ്നറോക്ക്]]* (2017) ന്റെ തുടർച്ചയും മാർവൽ സിനിമാറ്റിക് യൂണിവേഴ്‌സിലെ (MCU) 29-ാമത്തെ ചിത്രവുമാണിത്. ജെന്നിഫർ കെയ്‌റ്റിൻ റോബിൻസണിനൊപ്പം തിരക്കഥയെഴുതിക്കൊണ്ട് ടായ്ക വൈറ്റിറ്റി സംവിധാനം ചെയ്ത ഈ ചിത്രത്തിൽ ക്രിസ്റ്റ്യൻ ബെയ്ൽ, ടെസ്സ തോംസൺ, ജെയ്മി അലക്സാണ്ടർ, വൈറ്റിറ്റി, റസ്സൽ ക്രോ, നതാലി പോർട്ട്മാൻ എന്നിവർക്കൊപ്പം ക്രിസ് ഹെംസ്വർത്ത് തോർ എന്ന കഥാപാത്രമായി അഭിനയിക്കുന്നു.

## അവലംബം

## അധിക ലിങ്കുകൾ
* 
* 

 

വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
ശങ്കർ മഹാലെ

ബ്രിട്ടീഷ് രാജിനെ എതിർത്ത മഹാരാഷ്ട്രയിൽ നിന്നുള്ള ഒരു ഇന്ത്യൻ വിപ്ലവകാരിയായിരുന്നു **ശങ്കർ മഹാലെ** (शंकर महाले, മറാത്തി ഉച്ചാരണം: [ʃəŋkəɾ məɦaːləi]; 18 ജനുവരി 1925 - 19 ജനുവരി 1943). ഒരു പോലീസുകാരൻ മരിച്ച കേസിൽ മറ്റ് നാല് പേർക്കൊപ്പം അറസ്റ്റ് ചെയ്യപ്പെട്ട അദ്ദേഹം പിന്നീട് വധശിക്ഷയ്ക്ക് വിധിക്കപ്പെട്ടു. ഇന്ത്യൻ സ്വാതന്ത്ര്യ സമരത്തിലെ ഏറ്റവും പ്രായം കുറഞ്ഞ രക്തസാക്ഷികളിൽ ഒരാളായി. 1942-ൽ മഹാത്മാഗാന്ധിയുടെ ക്വിറ്റ് ഇന്ത്യാ സമരത്തിൽ ചേരുകയും പ്രസ്ഥാനത്തിൽ പങ്കെടുത്തുകൊണ്ടിരിക്കെ നാഗ്പൂരിൽ മിൽ തൊഴിലാളിയായി ജോലി ചെയ്യുകയും ചെയ്തു. തൂക്കിലേറ്റപ്പെടുമ്പോൾ മഹാലെയ്ക്ക് 18 വയസ്സും 1 ദിവസവും ആയിരുന്നു പ്രായം.

## ആദ്യകാല ജീവിതവും ആക്ടിവിസവും
1925 ജനുവരി 18ന് മഹാരാഷ്ട്രയിലെ നാഗ്പൂരിലാണ് ശങ്കർ ജനിച്ചത്. ബ്രിട്ടീഷ് അധ്യാപകരുടെയും ഇന്ത്യൻ വിദ്യാർത്ഥികളുടെയും മോശം പെരുമാറ്റം കാരണം അദ്ദേഹം നാലാം ക്ലാസിന് ശേഷം സർക്കാർ സ്കൂളിൽ നിന്ന് ഇറങ്ങി. അധ്യാപകനായിരുന്ന പിതാവ് ദാജിബ മഹാലെയുടെ കീഴിൽ ശങ്കരൻ ചരിത്രവും രാഷ്ട്രീയവും പഠിക്കുന്നത് തുടർന്നു. മഹാത്മാഗാന്ധിയുടെ "ചെയ്യുക അല്ലെങ്കിൽ മരിക്കുക" എന്ന പ്രസംഗത്തിന് ശേഷം പതിനേഴാമത്തെ വയസ്സിൽ ശങ്കർ ക്വിറ്റ് ഇന്ത്യാ സമരത്തിൽ ചേർന്നു. ഫാക്ടറി തൊഴിലാളികളോടുള്ള മോശം പെരുമാറ്റത്തിൽ പ്രതിഷേധിച്ച് 1942 ഓഗസ്റ്റ് 9 മുതൽ ശങ്കർ പണിമുടക്കിൽ പങ്കെടുത്തു. സർക്കാർ ഓഫീസുകളും പോലീസ് ഔട്ട്‌പോസ്റ്റുകളും കത്തിച്ച പ്രതിഷേധം 11 വരെ നീണ്ടു.

## മരണം
1942-ൽ ക്വിറ്റ് ഇന്ത്യാ സമരത്തിൽ പങ്കെടുത്തുകൊണ്ടിരിക്കെ ശങ്കറിന്റെ പിതാവ് ദാജിബ മഹാലെ പോലീസ് വെടിയേറ്റ് മരിച്ചു. പ്രതികാരമായി ശങ്കറും സഹപ്രവർത്തകരും 1942 ഓഗസ്റ്റ് 13-ന് രാത്രി നാഗ്പൂർ പോലീസ് സ്റ്റേഷൻ റെയ്ഡ് ചെയ്തു. അവർ ബാറ്റൺ ഉപയോഗിച്ച് പോലീസ് സ്റ്റേഷൻ റെയ്ഡ് ചെയ്തു. ഒരു പോലീസുകാരന്റെ മരണത്തിൽ. അവർ ആയുധങ്ങളും വെടിക്കോപ്പുകളും പിടിച്ചെടുത്തപ്പോൾ, അവരെ സായുധ പോലീസ് സേന വളയുകയും ഒടുവിൽ പിടികൂടുകയും ചെയ്തു.

ശങ്കറിനെയും സഹപ്രവർത്തകരെയും വധശിക്ഷയ്ക്ക് വിധേയരാക്കി. പോലീസുകാരന്റെ മരണത്തിന് താൻ മാത്രമാണ് ഉത്തരവാദിയെന്ന് മഹാലെ അവകാശപ്പെട്ടു (തനിക്ക് നേരിയ ശിക്ഷ ലഭിക്കാൻ പിതാവ് ആഗ്രഹിക്കുന്നില്ലെന്ന് അദ്ദേഹം പിന്നീട് പറഞ്ഞു). ആത്യന്തികമായി, അദ്ദേഹം വധശിക്ഷയ്ക്ക് വിധിക്കപ്പെടുകയും സഹപ്രവർത്തകർക്ക് ജീവപര്യന്തം തടവ് വിധിക്കുകയും ചെയ്തു. 1943 ജനുവരി 19 ന് പുലർച്ചെ നാഗ്പൂർ സെൻട്രൽ ജയിലിൽ ശങ്കർ മഹാലെയെ പതിനെട്ടാം വയസ്സിൽ തൂക്കിലേറ്റി.റിപ്പബ്ലിക് ഓഫ് ഇന്ത്യ രൂപീകരിച്ചതിന് ശേഷം അദ്ദേഹത്തിന്റെ ഗൂഢാലോചനക്കാരുടെ ശിക്ഷ ഇളവ് ചെയ്തു.

## പാരമ്പര്യം

പണ്ഡിറ്റ് ജവഹർലാൽ നെഹ്‌റുവിന്റെ ബഹുമാനാർത്ഥം നാഗ്പൂർ ചൗക്കിൽ ശങ്കർ മഹാലെയുടെ പ്രതിമ സ്ഥാപിച്ചിരുന്നു.

പിന്നീട് ഇന്ത്യയുടെ 12-ാമത് രാഷ്ട്രപതിയായ പ്രതിഭാ പാട്ടീൽ 2011 ഫെബ്രുവരി 17-ന് രക്തസാക്ഷി ശങ്കറിന്റെ ബഹുമാനാർത്ഥം ഒരു ചെറിയ സ്മാരകം നിർമ്മിച്ചു.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:1925-ൽ ജനിച്ചവർ
വർഗ്ഗം:1943-ൽ മരിച്ചവർ
വർഗ്ഗം:ക്വിറ്റ് ഇന്ത്യ പ്രസ്ഥാനം
വർഗ്ഗം:ഗാന്ധിയർ
വർഗ്ഗം:ഇന്ത്യൻ വിപ്ലവകാരികൾ
ഷാങ്ഹായ് മ്യൂസിയം

പുരാതന ചൈനീസ് കലയുടെ മ്യൂസിയമാണ് **ഷാങ്ഹായ് മ്യൂസിയം**. ചൈനയിലെ ഷാങ്ഹായിലെ ഹുവാങ്പു ജില്ലയിലെ പീപ്പിൾസ് സ്ക്വയറിൽ സ്ഥിതിചെയ്യുന്നു. 1996 ൽ നിലവിലെ സ്ഥലത്ത് പുനർനിർമ്മിച്ച ഈ മ്യൂസിയം ചൈനയുടെ ആദ്യ ലോക-ക്ലാസ് ആധുനിക മ്യൂസിയങ്ങളിലൊന്നായി കണക്കാക്കപ്പെടുന്നു.   കൂടാതെ ഈ മ്യൂസിയം അപൂർവ സാംസ്കാരിക ശേഖരത്തിന് പേരുകേട്ടതാണ്.

## ചരിത്രം

1952 ൽ സ്ഥാപിതമായ മ്യൂസിയം ഇപ്പോൾ 325 വെസ്റ്റ് നാൻജിംഗ് റോഡിലുള്ള മുൻ ഷാങ്ഹായ് റേസികോറസ് ക്ലബ്ബിൽ ആദ്യമായി പൊതുജനങ്ങൾക്കായി തുറന്നു.  മുൻ ഷാങ്ഹായ് മുനിസിപ്പൽ മ്യൂസിയവും പുതിയ ഷാങ്ഹായ് മ്യൂസിയത്തിൽ ലയിപ്പിച്ചു.

അടുത്ത കുറച്ച് വർഷങ്ങളിൽ, റോയൽ ഏഷ്യാറ്റിക് മ്യൂസിയം ഓഫ് റോയൽ ഏഷ്യാറ്റിക് മ്യൂസിയത്തിന്റെ ശേഖരം  ഉൾപ്പെടെ ഷാങ്ഹായിലെ മറ്റ് സ്വകാര്യ, സ്ഥാപന ശേഖരങ്ങളിൽ നിന്ന് കൂടുതൽ സമ്പന്നമായി. 1959 ൽ മ്യൂസിയം ഇൻഷുറൻസ് കമ്പനികളും ബാങ്ക് ഓഫീസുകളും 16 സൗത്ത് ഹെനാൻ റോഡിൽ സോങ്കുയി കെട്ടിടത്തിലേക്ക് മാറി.  ഗ്രേറ്റ് ലീപ് ഫോർവേഡിന്റെ ലോഹ ശേഖരണ കാമ്പെയ്നിൽ, കണ്ടുകെട്ടുകയോ സംഭാവന ചെയ്യുകയോ ചെയ്ത ലോഹത്തിൽ നിന്നും ഉരുത്തിരിഞ്ഞ വെങ്കലപ്പാത്രങ്ങൾ വീണ്ടെടുക്കാൻ ഷാങ്ഹായ് മ്യൂസിയം പങ്കെടുത്തു. സാംസ്കാരിക വിപ്ലവത്തിനുമുമ്പ്, ഒരു പാരമ്പര്യം രൂപപ്പെട്ടത്കൊണ്ട് സമ്പന്നരായ ഷാങ്ഹായ് കളക്ടർമാർ മ്യൂസിയത്തിന് വാർഷിക സംഭാവന നൽകി.

സാംസ്കാരിക വിപ്ലവത്തിന്റെ ഫലമായി മ്യൂസിയത്തിന്റെ പ്രവർത്തനങ്ങളെ പ്രധാനമായും തടഞ്ഞു. വിപ്ലവം അവസാനിച്ചതിന് ശേഷം, ചൈനയുടെ ഏറ്റവും പ്രധാനപ്പെട്ട മ്യൂസിയങ്ങൾ പോലെ, സംഭാവനകൾ, സർക്കാർ വാങ്ങലുകൾ, പുരാവസ്തു ഖനനങ്ങളിൽ നിന്നുള്ള പ്രധാനപ്പെട്ട കണ്ടെത്തലുകൾ എന്നിവ ഉപയോഗിച്ച് ശേഖരങ്ങൾ സമ്പുഷ്ടമായി തുടർന്നു.

## ചിത്രശാല
ഇതിന് പതിനൊന്ന് ഗാലറികളും മൂന്ന് പ്രത്യേക താൽക്കാലിക എക്സിബിഷൻ ഹാളുകളും ഉണ്ട്. സ്ഥിരമായ ഗാലറികൾ:
* Gallery of Ancient Chinese Bronze
* Gallery of Ancient Chinese Sculpture
* Gallery of Ancient Chinese Ceramics
* Gallery of Ancient Chinese Jades
* Gallery of Ancient Chinese Paintings
* Gallery of Ancient Chinese Calligraphy
* Gallery of Ancient Chinese Seals
* Gallery of Ancient Chinese Numismatics
* Gallery of Chinese furniture in Ming and Qing dynasties
* Gallery of Arts and Crafts by Chinese Minorities


File:You with zigzag thunder pattern.jpg|You with zigzag thunder pattern, early Zhou dynasty
File:上海博物馆藏汝窑青瓷.JPG|Ru ware porcelain wares from the Northern Song dynasty
File:上海博物馆藏明式家具.JPG|Ming Dynasty style furniture and room arrangement
File:Tibetalian's mask.JPG|Colour lacquered *Tiaoshen* () Mask of Tibetan ethnicity
File:Westerner on a camel.jpg|Sogdian on a camel, in *[[Sancai]]* style, Tang dynasty
File:Da Ke ding.jpg|Da Ke ding, from late Western Zhou
File:Hunyuan Xizun.jpg|Xi Zun (), from the late Spring and Autumn period
File:Jinhousu Bianzhong.JPG|Bianzhong of Marquis Su of Jin, from Western Zhou
File:Round fan with grass style writting by Zhao Ji.jpg|Calligraphy on a round fan by Emperor Huizong of Song


## അവലംബം

## ബിബ്ലിയോഗ്രാഫി
Chen Xiejan, Doo R, Wang Yue (2006) Shanghai Museum's Collection of Ancient Coins from the Silk Road

## External links

* Shanghai Museum 
* China Museums
* Shanghai Museum Pictures 

വർഗ്ഗം:മ്യൂസിയങ്ങൾ
ആന്ധ്രാപ്രദേശിലെ ഗവർണർമാരുടെ പട്ടിക

ലഘുചിത്രം| ആന്ധ്രാപ്രദേശ് രാഷ്ട്രീയ ഭൂപടം
1953 മുതൽ ഇന്നുവരെയുള്ള ആന്ധ്രാ സംസ്ഥാനവും യുണൈറ്റഡ് ആന്ധ്രാപ്രദേശും ഉൾപ്പെടെയുള്ള ഇരുപത്ത്റ്റിമൂന്ന് ആന്ധ്രാ **[[ആന്ധ്രാപ്രദേശ്‌|ഗവർണർമാരുടെ]]** പട്ടികയാണിത്. വിജയവാഡയിൽ സ്ഥിതി ചെയ്യുന്ന രാജ്ഭവനാണ് ഗവർണറുടെ ഔദ്യോഗിക വസതി . ഇഎസ്‌എൽ നരസിംഹൻ ഏറ്റവും കൂടുതൽ കാലം ഗവർണർ ആയിരുന്ന വ്യക്തിയാണ്. ബിശ്വഭൂഷൺ ഹരിചന്ദനാണ് നിലവിൽ ഗവർണർ. മലയാളി ആയ പട്ടം താണുപ്പിള്ള, പിന്നീട് രാഷ്ടരപതി ആയ  ശങ്കർ ദയാൽ ശർമ്മ തുടങ്ങിയവർ ആന്ധ്ര ഗവർണഋ ആയിരുന്നവരിൽ ശ്രദ്ധേയരാണ്/

## ഗവർണർമാരുടെ പട്ടിക

### ആന്ധ്രാ സംസ്ഥാന ഗവർണർമാരുടെ പട്ടിക
ആന്ധ്രാ സംസ്ഥാനത്തിന്റെയും ആന്ധ്രാ സംസ്ഥാനത്തിന്റെയും ഗവർണർമാർ തീരദേശ ആന്ധ്ര, രായലസീമ പ്രദേശങ്ങൾ ഉൾക്കൊള്ളുന്നവരായിരുന്നു. ഈ സംസ്ഥാനം 1953-ൽ മദ്രാസ് സംസ്ഥാനത്തിൽ നിന്ന് വേർപെടുത്തി.

*ആന്ധ്രാപ്രദേശ് സ്റ്റേറ്റ് പോർട്ടലിൽ നിന്നുള്ള ഡാറ്റ* . 

### യുണൈറ്റഡ് ആന്ധ്രാപ്രദേശിലെ ഗവർണർമാരുടെ പട്ടിക
1956 നവംബർ 1-ന് ഹൈദരാബാദ് സംസ്ഥാനം ഇല്ലാതായി; അതിന്റെ ഗുൽബർഗ, ഔറംഗബാദ് ഡിവിഷനുകൾ യഥാക്രമം മൈസൂർ സംസ്ഥാനത്തിലേക്കും ബോംബെ സംസ്ഥാനത്തിലേക്കും ലയിപ്പിച്ചു. അതിന്റെ ശേഷിക്കുന്ന തെലുങ്ക് സംസാരിക്കുന്ന ഭാഗം, തെലങ്കാന, ആന്ധ്രാ സംസ്ഥാനവുമായി ലയിപ്പിച്ച് ഐക്യ ആന്ധ്രാപ്രദേശ് എന്ന പുതിയ സംസ്ഥാനം രൂപീകരിച്ചു.

### ആന്ധ്രാ ഗവർണർമാരുടെ പട്ടിക
58 വർഷത്തിനു ശേഷം, ആന്ധ്രാപ്രദേശ് പുനഃസംഘടന നിയമം, 2014 പ്രകാരം 2014 ജൂൺ 2 ന് സംസ്ഥാനം ആന്ധ്ര, തെലങ്കാന സംസ്ഥാനങ്ങളായി വിഭജിച്ചു.അതോടെ തെലുങ്കാനക്ക് വേറേ ഗവർണർ ആയി.

## ഇതും കാണുക

* തെലങ്കാന ഗവർണർമാരുടെ പട്ടിക
* ആന്ധ്രാപ്രദേശിലെ മുഖ്യമന്ത്രിമാരുടെ പട്ടിക
* ഇന്ത്യയുടെ ഗവർണർമാർ

## അവലംബം

## പുറംകണ്ണികൾ

* ആന്ധ്രാപ്രദേശ് ഗവർണറുടെ ഔദ്യോഗിക വെബ്സൈറ്റ് 
* ആന്ധ്രാപ്രദേശ് സംസ്ഥാന സർക്കാരിന്റെ വെബ്‌സൈറ്റിലെ ലിസ്റ്റ്

വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വർഗ്ഗം:ആന്ധ്രാപ്രദേശിന്റെ ‌ഗവർണർമാർ
അരുണാചൽ പ്രദേശ് ഗവർണർമാരുടെ പട്ടിക

ലഘുചിത്രം| വടക്കുകിഴക്കൻ ഇന്ത്യയിലാണ് അരുണാചൽ പ്രദേശ്.
**അരുണാചൽ പ്രദേശ് ഗവർണർ** നാമമാത്രമായ തലവനും അരുണാചൽ പ്രദേശിലെ ഇന്ത്യൻ രാഷ്ട്രപതിയുടെ പ്രതിനിധിയുമാണ്. രാഷ്ട്രപതിയാണ്  അഞ്ച് വർഷത്തേക്ക്ഗവർണറെ നിയമിക്കുന്നത്. ബിഡി മിശ്രയാണ് നിലവിലെ ഗവർണർ.  മലയാളികളായ എം.എം ജേക്കബ്, കെ ശങ്കരനാരായണൻ എന്നിവർ അരുണാചൽ പ്രദേശ് ഗവർണർമാരിൽ ശ്രദ്ധേയരാണ്/

## അധികാരങ്ങളും പ്രവർത്തനങ്ങളും
ഗവർണർ പല തരത്തിലുള്ള അധികാരങ്ങൾ ആസ്വദിക്കുന്നു:

* ഭരണം, നിയമനം, നീക്കം ചെയ്യൽ എന്നിവയുമായി ബന്ധപ്പെട്ട **എക്സിക്യൂട്ടീവ് അധികാരങ്ങൾ** ,
* **നിയമനിർമ്മാണവും സംസ്ഥാന നിയമസഭയുമായി ബന്ധപ്പെട്ട നിയമനിർമ്മാണ അധികാരങ്ങൾ**, അതായത് വിധാൻ സഭ അല്ലെങ്കിൽ വിധാൻ പരിഷത്ത്, കൂടാതെ
* **വിവേചനാധികാരം** ഗവർണറുടെ വിവേചനാധികാരം അനുസരിച്ച് നടപ്പിലാക്കണം.

## അരുണാചൽ പ്രദേശിലെ ചീഫ് കമ്മീഷണർമാരുടെ പട്ടിക

## അരുണാചൽ പ്രദേശിലെ ലഫ്റ്റനന്റ് ഗവർണർമാരുടെ പട്ടിക

## അരുണാചൽ പ്രദേശിലെ ഗവർണർമാരുടെ പട്ടിക
*അരുണാചൽ പ്രദേശ് ഗവർണറുടെ സെക്രട്ടേറിയറ്റിൽ നിന്നുള്ള ഡാറ്റ , അരുണാചൽ പ്രദേശ് ഗവൺമെന്റിന്റെ ഇൻഫർമേഷൻ & പബ്ലിക് റിലേഷൻസ് ഡയറക്ടറേറ്റ്* 

## അവലംബം

## പുറംകണ്ണികൾ

* വീട് : ഇന്ത്യയിലെ അരുണാചൽ പ്രദേശ് ഗവർണറുടെ ഔദ്യോഗിക വെബ്സൈറ്റ്
വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
കർണാടക ഗവർണർമാരുടെ പട്ടിക

ഇന്ത്യൻ സംസ്ഥാനമായ കർണാടകയുടെ ഭരണഘടനാ തലവനാണ് **കർണാടക ഗവർണർ** . ഗവർണറെ അഞ്ച് വർഷത്തേക്ക് ഇന്ത്യൻ രാഷ്ട്രപതി നിയമിക്കുന്നു, രാഷ്ട്രപതിയുടെ ഇഷ്ടപ്രകാരം ചുമതല വഹിക്കുന്നു. ഗവർണർ കർണാടക സർക്കാരിന്റെ *ഡി ജൂറി* തലവനാണ്; അതിന്റെ എല്ലാ എക്സിക്യൂട്ടീവ് നടപടികളും ഗവർണറുടെ പേരിലാണ് നടക്കുന്നത്. എന്നിരുന്നാലും, കർണാടക മുഖ്യമന്ത്രിയുടെ നേതൃത്വത്തിലുള്ള, *ജനങ്ങളാൽ* തിരഞ്ഞെടുക്കപ്പെട്ട മന്ത്രിമാരുടെ കൗൺസിലിന്റെ ഉപദേശം അനുസരിച്ചാണ് ഗവർണർ പ്രവർത്തിക്കേണ്ടത്. ഒരു മന്ത്രിസഭയെ നിയമിക്കാനോ പിരിച്ചുവിടാനോ ഉള്ള കഴിവ്, രാഷ്ട്രപതി ഭരണം ശുപാർശ ചെയ്യുക, അല്ലെങ്കിൽ രാഷ്ട്രപതിയുടെ അനുമതിക്കായി ബില്ലുകൾ അയക്കുക തുടങ്ങിയ സ്വന്തം വിവേചനാധികാരത്തിൽ പ്രവർത്തിക്കാനും ഇന്ത്യൻ ഭരണഘടന ഗവർണർക്ക് അധികാരം നൽകുന്നു. ഇന്ത്യൻ ഭരണഘടനസംരക്ഷിക്കുക എന്നതാണ് പ്രഥമ കർത്തവ്യം എന്ന ഗവർണർമാർ കരുതുന്നു.  വർഷങ്ങളായി, ഈ വിവേചനാധികാരത്തിന്റെ വിനിയോഗം തിരഞ്ഞെടുക്കപ്പെട്ട മുഖ്യമന്ത്രിയും കേന്ദ്രസർക്കാർ നിയമിച്ച ഗവർണറും തമ്മിലുള്ള സംഘർഷത്തിന് കാരണമായി. 

1956 മുതൽ, പതിനെട്ട് പേർ **മൈസൂരിന്റെയും (1 നവംബർ 1973-ന് മുമ്പ് ഈ സംസ്ഥാനം അറിയപ്പെട്ടിരുന്നത്) കർണാടകയുടെയും ഗവർണറായി** സേവനമനുഷ്ഠിച്ചിട്ടുണ്ട്. മുമ്പ് മൈസൂർ മഹാരാജാവും (1940-50) മൈസൂരിലെ രാജപ്രമുഖും (1950-56) ആയിരുന്ന  ജയചാമരാജേന്ദ്ര വാഡിയാർ ആയിരുന്നു ആദ്യഗവർണർ. കർണാടക ഗവർണർമാരിൽ ഭൂരിഭാഗവും രാഷ്ട്രീയക്കാരാണ് (പത്ത്), മറ്റ് അഞ്ച് പേർ സിവിൽ സർവീസുകാരാണ്. വി വി ഗിരി ഇന്ത്യയുടെ നാലാമത്തെ രാഷ്ട്രപതിയും ഗോപാൽ സ്വരൂപ് പഥക് രാജ്യത്തിന്റെ നാലാമത്തെ ഉപരാഷ്ട്രപതിയും ആയി. ശ്രീമതി വി എസ് രമാദേവി  (1999-2002) ഏക വനിതാ ഗവർണറുമായിരുന്നു.   കൂടാതെ ശ്രീമതി രമാദേവി ഇന്ത്യയിലെ ആദ്യത്തെ വനിതാ മുഖ്യ തിരഞ്ഞെടുപ്പ് കമ്മീഷണർ എന്ന റെക്കോർഡും സ്വന്തമാക്കി.

## മൈസൂർ, കർണാടക ഗവർണർമാർ

## ഗവർണർമാരുടെ കീഴിലുള്ള കർണാടക മുഖ്യമന്ത്രിമാർ

## അവലംബം

## പുറംകണ്ണികൾ

* http://www.karnataka.com/govt/governor/
* ഗവർണർമാരുടെ പിന്തുടർച്ച
* കർണാടക രാജ്ഭവൻ വെബ്സൈറ്റ്

വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വർഗ്ഗം:കർണാടകത്തിന്റെ ഗവർണർമാർ
മിസോറാം ഗവർണർമാരുടെ പട്ടിക

ലഘുചിത്രം| മിസോറാം സംസ്ഥാനം വടക്കുകിഴക്കൻ ഇന്ത്യയിലാണ്.
വടക്കുകിഴക്കൻ ഇന്ത്യയുടെ ഭാഗമായ ഇന്ത്യൻ സംസ്ഥാനമായ **മിസോറാമിലെ ഗവർണർമാരുടെ പട്ടികയാണിത്.** മലയാളികളായ **[[വക്കം പുരുഷോത്തമൻ|വക്കം പുരുഷോത്തമൻ,]]** **[[പി.എസ്. ശ്രീധരൻ പിള്ള|പി.എസ് ശ്രീധരൻ പിള്ള,]] [[കുമ്മനം രാജശേഖരൻ]]** തുടങ്ങിയവർ ഇതിലുൾപ്പെടുന്നു

## അധികാരങ്ങളും പ്രവർത്തനങ്ങളും
ഗവർണർ പല തരത്തിലുള്ള അധികാരങ്ങൾ വഹിക്കുന്നു:

* ഭരണം, നിയമനം, നീക്കം ചെയ്യൽ എന്നിവയുമായി ബന്ധപ്പെട്ട **എക്സിക്യൂട്ടീവ് അധികാരങ്ങൾ** ,
* **നിയമനിർമ്മാണവും സംസ്ഥാന നിയമസഭയുമായി ബന്ധപ്പെട്ട നിയമനിർമ്മാണ അധികാരങ്ങൾ**, അതായത് വിധാൻ സഭ അല്ലെങ്കിൽ വിധാൻ പരിഷത്ത്, കൂടാതെ
* **വിവേചനാധികാരം** ഗവർണറുടെ വിവേചനാധികാരം അനുസരിച്ച് നടപ്പിലാക്കണം.

## സംസ്ഥാന പദവിക്ക് മുമ്പ്
1972 ജനുവരി 21 മുതൽ 1972 ഏപ്രിൽ 23 വരെ മിസോറാമിന്റെ ചീഫ് കമ്മീഷണറായിരുന്നു എസ്.ജെ.ദാസ്. അദ്ദേഹത്തെ പിന്തുടർന്ന് ഈ ലെഫ്റ്റനന്റ് ഗവർണർമാർ :

## മിസോറാം ഗവർണർമാർ

## അവലംബം

## പുറംകണ്ണികൾ

* http://mizoram.nic.in/gov/governor.htm

## ഇതും കാണുക

* ഇന്ത്യയുടെ ഗവർണർമാർ
* മിസോറാം മുഖ്യമന്ത്രി

വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വർഗ്ഗം:മിസോറമിന്റെ ഗവർണ്ണർമാർ
ചണ്ഡീഗഢിലെ ഭരണാധികാരികളുടെ പട്ടിക

1984 മുതൽ പഞ്ചാബ് ഗവർണർ ചണ്ഡീഗഢിന്റെ അഡ്മിനിസ്ട്രേറ്ററായി പ്രവർത്തിക്കുന്നു. ചണ്ഡീഗഡിലെ പഞ്ചാബിലെ രാജ്ഭവനാണ് അദ്ദേഹത്തിന്റെ ഔദ്യോഗിക വസതി . മുൻ രാഷ്ട്രപതി ശങ്കർദയാൽ ശർമ, ബംഗ്ലാദേശ് യുദ്ധഹീറോ '''ജെ'''.'''ആർ'''.'''എഫ്'''. '''ജേക്കബ്''' തുടങ്ങിയവർ  ചാണ്ഡിഗദ് ഗവർണ്ണർ മാരായിരുന്നു.

## ചീഫ് കമ്മീഷണർമാർ

## ചണ്ഡീഗഢിലെ ഭരണാധികാരികൾ

## ഇതും കാണുക

* ഇന്ത്യയിലെ ഗവർണർമാർ

## അവലംബം

* http://www.worldstatesmen.org/India_states.html

## പുറംകണ്ണികൾ

* 

വർഗ്ഗം:ഇന്ത്യയിലെ സംസ്ഥാന ഗവർണ്ണർമാരുടെ പട്ടികകൾ
വർഗ്ഗം:ഇന്ത്യൻ പഞ്ചാബിനെക്കുറിച്ചുള്ള പട്ടികകൾ